qundao/data-zh-poetry huggingface dataset:
长相思·其一
作者：胡布
朝代：元
体裁：古风

长相思，久离别，此身虽远情还彻。一寸心，千愁结。羌笛怨边秋，离人倚楼月。鲤书归封断，雁锦回文灭。
长相思·其三
作者：胡布
朝代：元
体裁：古风

长相思，望归难，罗帏断梦几时还。欹月枕，掩云鬟。红楼春尚浅，翠被晓犹寒。滴阶朝雨绝，泪眼不曾乾。
长相思·其二
作者：胡布
朝代：元
体裁：古风

长相思，久离别，单于台上伊州月。玉帐寒，金钲彻。三年故国人，百里阴山雪。暮雨塞尘黄，哀笳陇云咽。
閒居·其一
作者：胡布
朝代：元
体裁：五言律诗

功利诬前志，耕蚕息此乡。年华忙里迫，日晷静中长。山水穷双屐，风云富八荒。凭将千古意，长啸暮天苍。
閒居·其七
作者：胡布
朝代：元
体裁：五言律诗

斗室宽天下，虚中抱至仁。应酬能中节，物我总熙春。海岳增雄观，浮休寄�身。不须矜白眼，已是出红尘。
閒居·其三
作者：胡布
朝代：元
体裁：五言律诗

野水通花径，回流荫果园。游凫如叶县，飞鹤自雷门。泽世勋名晚，居閒道义尊。此身同草木，何有荅乾坤。
閒居·其九
作者：胡布
朝代：元
体裁：五言律诗

天葩开罨画，地籁鼓云和。夕嶂兼空净，秋江得月多。黄金高武弁，白屋守文魔。俎豆寻常礼，当时讲几何。
閒居·其二
作者：胡布
朝代：元
体裁：五言律诗

得法餐蓬蔂，无根养昔邪。培金初长矿，种玉早成葩。颜色青精饭，肌肤白乳花。但能存静嘿，会自结丹砂。
閒居·其五
作者：胡布
朝代：元
体裁：五言律诗

柴扉芳草遍，桂障小山幽。月白吹箫夜，天空倚杖秋。乾坤尘漠漠，江海思悠悠。只合将琴剑，移家住沃洲。
閒居·其八
作者：胡布
朝代：元
体裁：五言律诗

遗珠探象罔，煮土识长生。脉望仙经得，惊精玉釜烹。士惟崇至德，道不贵虚名。自有清明在，非求外物成。
閒居·其六
作者：胡布
朝代：元
体裁：五言律诗

助胃多烹术，轻身久茹芝。昌阳根益寿，云母粉充饥。灵液滋金骨，琼浆漱玉池。乘风何所待，庄列澹无为。
閒居·其十
作者：胡布
朝代：元
体裁：五言律诗

酿秫方充酒，樵林始足薪。入山无利路，负郭有閒人。碧笈清都籍，黄图太古民。秖应云作伴，惯得鹤随身。
閒居·其四
作者：胡布
朝代：元
体裁：五言律诗

溪山邻胜迹，楼观接中台。银汉流云散，金天霁月来。不言均四序，何德备三才。自得天然趣，幽怀万古开。
闻并州旱
作者：胡布
朝代：元
体裁：五言绝句

江水解牵愁，愁心百折流。凭将无限泪，洒雨向并州。
陇头水
作者：胡布
朝代：元
体裁：古风

山隆隆，路叠重。哀笳沈，落月空。吹裂悲风惊沙起，陇云阴阴覆陇水。不是陇水声辛酸，千古万古英雄流泪血，至今幽咽不曾乾。
陈山人隐居
作者：胡布
朝代：元
体裁：五言排律

旷俗遗轩冕，诛茅结薜萝。天心片月出，云际万山多。羽盖翻林叶，芳茵被径莎。空瓢留玉涧，老树泛星河。道在身俱重，时非迹岂讹。猗兰当拟操，丛桂有招歌。射日弓间弩，屠龙剑不磨。风餐犹煮石，雨种或披蓑。何意携红拂，无心跨白骡。蓬莱今咫尺，桑海事如何。
陈怀简刘二绍
作者：胡布
朝代：元
体裁：古风

薄德累虚名，自反安直道。践艰知逆顺，冒耻成丑老。抚膺有夙愿，不昧惟时悼。日月信昭明，羁违亦枯槁。高堂垂白发，弱女离襁褓。谁能客弥年，触此婴烦抱。摧颓动履拙，迂忤钟天造。贵富不可求，泰然从吾好。息庇四逾月，沈痾迹如扫。沐德薰教言，掞文焕声藻。多君懋古节，金玉坚相保。努力振儒风，宏纲布穹昊。
陈本初应辟
作者：胡布
朝代：元
体裁：七言绝句

昭代才华出頖宫，元龙豪气拂秋空。致君尧舜须儒术，好建良臣济世功。
陈权子才赴会试
作者：胡布
朝代：元
体裁：古风

烨烨泮宫彦，太丘好云仍。一经跻阃奥，百氏资技能。颖古翰墨精，笔端山水情。凌云探月窟，分得桂枝荣。师友既交誉，慈亲慰家声。春闱觐天光，校艺当大廷。子实万人敌，蟠胸富奇兵。武库森卫翼，捷书破连城。持以奉明主，屈人非战征。柄用任匪轻，仕优学益增。所愿禆圣化，尊主庇群灵。儒术在力行，勉全忠孝名。
陈迹
作者：胡布
朝代：元
体裁：古风

渡江清秋暮，乘槎碧海通。何意抱熏心，方嗟委爨桐。惊坐无陈子，扫门还魏公。目眩牂牁马，心折衡阳鸿。客以韎任贱，我惟天眷崇。臣职守铜墨，众口蹇豪雄。拔羽久危鹤，佐王非梦熊。剑舄骈罗贵，禘祫包茅空。叨恩眷东候，击壤意南风。虽同熠耀照，尚想昔邪重。
陌上桑
作者：胡布
朝代：元
体裁：古风

清筝且徐徐，听我歌罗敷。罗敷入，艳里闾，提笼采桑当路隅。使君停五马，顾问何温如。黄莺自啼蝶自舞，罗敷有夫君有妇。此身肯学野鸳鸯，岂得提笼自采桑。妾家夫婿侍中郎，黄金为门玉作堂。腰间碧雪鹅肪佩，耳畔翠云鱼鬣珰。人人矜妾佳夫婿，雄才英英照天地。生来一诺重千金，人誇金张窃独鄙。夫才妇色两恢谐，各有节义临身乖。使妾家贫成独处，梦魂亦绕青陵台。君早去，莫延伫。君妻肯采桑，亦有道边树。道边车骑眼中花，何不回顾向君家。
陪庄沈二隐君宴城东黄氏楼
作者：胡布
朝代：元
体裁：五言排律

苍山凌晻霭，绿水净波澜。楼出孤城外，天临四野宽。璚筵开胜地，玉酒奠仙坛。笛曲穿云弄，筝歌对月弹。隐侯熊耳爵，傲吏虎皮冠。盖世推才气，横秋擅羽翰。自缘无谷应，非欲久泥蟠。忧汉多时策，归周但钓竿。簪缨今日会，图像异时看。共作山公醉，樽空兴未阑。
陪江汉常允小凤冈登眺
作者：胡布
朝代：元
体裁：七言律诗

丽日横空淑景开，凌风长啸挹中台。江如匹练排云去，山似群龙拥翠来。三月烟花低草树，一培城郭小楼台。王维更有江南思，剩把新诗画里裁。
隐居·其一
作者：胡布
朝代：元
体裁：五言律诗

扰扰自不静，营营谁肯休。能閒非俗客，入道鲜时流。浩气乾坤塞，高风海岳秋。由来超世士，自古在林丘。
隐居·其七
作者：胡布
朝代：元
体裁：五言律诗

农桑千里接，雨露四时调。河海流通贯，山川气泬寥。梅花诗满壁，柏叶酒盈瓢。莫怪踰垣去，衣冠未可要。
隐居·其三
作者：胡布
朝代：元
体裁：五言律诗

刘向青藜杖，林宗折角巾。山川古莽国，人物葛天民。息比穹林鸟，游如活水鳞。桃源人世上，此处是通津。
隐居·其九
作者：胡布
朝代：元
体裁：五言律诗

即水穷源汇，探丸见括囊。纲常人道立，匡廓世维张。凡翳淘虚晃，天和贯混茫。昔年萦抱意，胸宇净毫芒。
隐居·其二
作者：胡布
朝代：元
体裁：五言律诗

安贫宜有素，处世欲无言。拘束尊名教，烦忧念庶蕃。衣冠符道气，学行表儒门。试与论消息，流观万化原。
隐居·其五
作者：胡布
朝代：元
体裁：五言律诗

行轻便草屦，卧煖爱茅庐。克己成儒行，教人看道书。云行天浩荡，春盎物舒徐。彼此无殊致，元元得自如。
隐居·其八
作者：胡布
朝代：元
体裁：五言律诗

不复趋人利，方将恤我仁。閒应腴道味，懒得任天真。溪水净堪浴，皋兰香可纫。翛然成独乐，静定莹心神。
隐居·其六
作者：胡布
朝代：元
体裁：五言律诗

否独当危行，幽贞谢众纷。见人如顾敌，入兽不惊群。风雨随琴操，星辰纬剑文。嚣嚣尘世事，渐觉耳无闻。
隐居·其十
作者：胡布
朝代：元
体裁：五言律诗

习静宜尘想，观心息动机。名言根体用，至道彻渊微。美利乾能事，休倾否弗违。永言贞遁吉，兹理有攸归。
隐居·其四
作者：胡布
朝代：元
体裁：五言律诗

坦夷敦朴素，澹泊得閒情。长日惟端坐，穷年遂养生。抟风鹏翮起，望月兔胎成。倘有夸毗意，毋劳劝耦耕。
隐居图
作者：胡布
朝代：元
体裁：古风

神尧有至德，巢许遂孤高。揖以天下让，去之如委毛。众人何嚣嚣，逸德彼终操。至今山泽士，矫节托蓬蒿。颐遁固贞吉，潜光事天遨。耕钓我所安，吾庐缅江皋。相从有归人，五湖棹轻舠。握手话穹壤，延襟息尘劳。乐天以永世，千古藉薰陶。
雨后即事
作者：胡布
朝代：元
体裁：古风

好雨泽万汇，河渠引通流。绿竹北窗下，清阴被广畴。禾黍满平野，三农喜登秋。以慰高卧人，长歌肆百忧。问君当丰年，百忧复何求。吾闻成汤时，至德及冥搜。大旱累七载，群黎暴怨尤。况此季世民，何德承天休。端恐不克任，方同沐徽猷。愚夫恒多虑，坎壈迂远游。念君非达者，戚戚杞人俦。得酒且尽欢，终年保优游。君看尧桀民，俱作一土丘。文武仁义君，八百祚移周。不见嬴氏虐，理极得宽柔。吾徒且加餐，天孽故有由。
雨后泛舟有作·其一
作者：胡布
朝代：元
体裁：七言绝句

阴霾亘日黯愁寒，深藉狂风为扫残。此夕月凉兰棹稳，寥天云气共谁看。
雨后泛舟有作·其二
作者：胡布
朝代：元
体裁：七言绝句

云消四裔净无尘，忽漫青天万汇新。骤雨狂风不知处，五湖明月属閒人。
雪
作者：胡布
朝代：元
体裁：七言律诗

白龙鳞甲逐西流，碎剪瑶华夜不收。八面玉峰开素壁，万家银树倚璚楼。天连弱水三千里，人在梅花第一洲。几拟山中寻皓鹤，又传江上失浮鸥。
雪夜作
作者：胡布
朝代：元
体裁：五言绝句

羽帐梨云白，虚窗霁雪明。正当长夜里，只道日光生。
雪渔
作者：胡布
朝代：元
体裁：古风

吕望干王辅，严光高友道。共此岁寒心，同功不同操。穷阴迫天暮，华鄂乱飞皓。不易饵物心，得之弥草草。吾闻钓贤者，直取无曲抱。异此敛藏时，暴躯以佁好。希贤果何尚，事功匪人造。出不枉途曲，处既避名盗。于理有可徵，斯言傥绥劳。
鞠歌行
作者：胡布
朝代：元
体裁：古风

鱼目哂明珠，虾䱉笑龙蛰。三献何贻刖足羞，荆山万玉为之泣。仲尼大圣人，削迹于鲁卫。蔡泽状嵌枯，诡谲致相位。贾生不必耻绛灌，汉廷羽翼藉园绮。时命有同然，逸民犹任使。盗蹠之恶已横天，令终康裕登遐年。颜回竟夭折，亚圣何能冀自全。化工无私循至理，善善恶恶如流水。达道贵自然，枭獍非伦拟。
顾定之竹石图
作者：胡布
朝代：元
体裁：古风

绿竹生秋阴，拳石通云气。潇洒画图中，一片江南意。穆如当九夏，四座凉飙起。写者野王孙，宝之宋公子。
题二牧死节卷
作者：胡布
朝代：元
体裁：七言绝句

国士从容尽节秋，二公忠倡起遐陬。三山明月清漳水，一样丹衷万古流。
题云山便面为官仲肃赋
作者：胡布
朝代：元
体裁：五言律诗

紫气通函谷，沧波接颍阴。留云三亩宅，棹月五湖心。楚凤歌犹寡，齐牛叹已深。因君持此曲，江海觅知音。
题便面
作者：胡布
朝代：元
体裁：五言排律

近翠漂残霭，遥青出远岑。天光通野水，云气乱秋阴。貔虎空林外，龙蛇大泽深。箕山无异梦，魏阙有初心。鸠玉方仙杖，星徽拟舜琴。不须弹别曲，江汉少知音。
题倪云林画
作者：胡布
朝代：元
体裁：古风

昔在松陵识幻霞，仙风雅度玉无瑕。泖湖秋水通吴会，携手同登星汉槎。俱邀剑履侯王第，玉膳珍鲑浊无味。多情紫步袁使君，馆以高轩颜绿绮。绿绮泠泠琼作台，流苏香拂碧霞杯。题封烜赫壁间出，珂佩琳琅天外来。倾心放意尘台古，知我鸿濛事鶱举。至今金骨尚尘寰，碧眼方瞳浪相许。晓移綵鹢三高祠，青丝莼脆鲈鱼肥。雪花水鸟供异馔，九酝时倾金屈卮。软罗蜀缬飘巾帻，翠氅初来罽宾国。醉呼蒲璧换黄庭，遥见掉头心不怿。却从宝带望九峰，回桡荡漾横江龙。袁使倚枕高士醉，我独披襟乘晚风。过从小隐湖东曲，绕径苍梧夹脩竹。溪亭金碧带斜阳，一抹飞烟澹华屋。青瑶碗薄犀箸轻，紫鳞出釜炊黄精。明珠屑粉如璚液，舌乳西施香骨清。琅玕志刻邾仪仲，草圣来游陈盖众。时同绿绮架阁君，三珠树底鸾箫弄。转盼相携二十年，展图如见云林仙。珑璁苔石玉在璞，偃蹇乔柯龙际天。掣鳌长得侵云干，几弃鸾翎入神观。当时笔底觌风云，此日人间竦奇玩。东平宝爱如瑶琨，以我知心徵旧言。千秋交谊怅何释，遥托高情长啸轩。
题关河秋晚图
作者：胡布
朝代：元
体裁：古风

半生惯作江湖客，画里青山似相识。长忆江南绿树秋，千峰落照摧行色。傍水人家草屋深，凭阑浩啸豁冲襟。南天漠漠鸟飞尽，潮落空江龙夜吟。渔舟隔岸萦浦溆，莎径苍茫入烟路。桃花源出武陵溪，山阁排风杪秋驻。两翁矍铄巢许俦，崇关之北茅堂幽。登登回顾蹇驴客，撩乱瀑花天际流。曾厓竦峭凌危栈，绝似青城度盘涧。瞿唐艳滪势东奔，鸟道缘云接西坂。扫门古老意安閒，觌面云㟼跨石坛。中田金碧开日观，天东一峰横黛鬟。野桥流水枫林赤，去去迢遥抵沙碛。山川今古行路难，驽骏同途受驱策。幻梦尘劳见画图，却从空阔望寰区。浮林俯仰纷万有，一息端倪归化初。曾君好古嘉奇迹，图史相亲置东壁。更觅更生和我歌，青藜千古同辉赫。
题出山便面
作者：胡布
朝代：元
体裁：七言绝句

琴剑西游几日还，秋风疋马度江关。石门松籁休回顾，不为苍生不出山。
题十牛六牧图
作者：胡布
朝代：元
体裁：古风

生生育物类，人道归全仁。抚养在时须，饥牧渴饮津。天皇十二头，澹泊化自淳。代亡用其教，利物不及身。先哲叹才难，司牧贵得人。于以托耒耜，食天子万民。十食才一牧，五子意已勤。得人一已足，非才■弥殷。所害良匪轻，失力乖常伦。季世独贵我，及物爱益贫。尧禹道冥昧，人兽无全群。孰为忧抚养，此志久埃尘。石烂夜漫漫，长歌竟谁陈。犹恐怒特祠，武都客妖氛。毋使乱义苗，展图鼻酸辛。
题南极像
作者：胡布
朝代：元
体裁：古风

尧舜昔垂拱，无为致休康。四民日熙熙，九域同嘉祥。君仁莫不仁，至德在遐荒。膴膴遂养长，颐贞永天常。上善勖千龄，八百逮人皇。硕考表南极，日月昭同光。静者有鲐背，黄眉蛰龟房。天地齐终始，奇耆浩无疆。钱氏弘丽慕，丹葩掞星芒。仁以居史君，愿言寿亨昌。
题宋好古横披竹
作者：胡布
朝代：元
体裁：七言绝句

凤翎萧瑟吐寒芒，碧玉分阴剪剪香。试启横窗看月色，清风天籁起潇湘。
题张氏珍藏倪云林小景
作者：胡布
朝代：元
体裁：五言律诗

萝月当溪屋，松云绕石亭。瑟空閒玉柱，剑古灭金星。望气觇三曜，开襟极八溟。白鹅承远寄，翌日写黄庭。
题归山卷子
作者：胡布
朝代：元
体裁：古风

蔑俗薄功利，束书归旧山。羊肠天坦夷，比足世路艰。蹇子越时网，倦翼尚知还。疲驴愧骏骥，犹可代跻攀。山阔烟雾稠，如凌青冥间。云梯一万丈，举手傍天关。拂我三珠树，秋花正斑斑。徒侣希世俦，群侪美令颜。泠风挹仙气，内视有馀閒。返真吾庐下，始慨昔非难。
题御风子卷
作者：胡布
朝代：元
体裁：古风

神忘与虚合，轻举超化机。朗朗一息周，凭陵轶希微。八埏隘灏爽，高扩遵坦夷。何所待飙轮，渊潜泳天飞。倪子抗世士，黄冠雅葳蕤。玄言味禦寇，举化蒙庄师。刚大斯内充，清明宇端倪。至人至忘忘，往息澹无为。愿从广漠野，共迹逍遥期。无朕不可形，泠然与同归。
题把钓图为严作义赋
作者：胡布
朝代：元
体裁：七言律诗

碧石嶙峋绕四周，冥冥啼鸟数峰秋。几株古木干云上，六月寒泉彻海流。狂客袖归搏虎技，脩竿坐拥掣鳌钩。箕山本避唐尧让，笑指图中问许由。
题方壶临金显宗金错刀赠刘二绍
作者：胡布
朝代：元
体裁：古风

卯金飞书子壶子，欲觅琅玕写生纸。壶子箧中金错刀，少海天机忍相遗。拂开蜀昶古硬黄，信笔挥拓腾干将。虬枝猎猎閟秋影，龙气习习吹寒芒。玉竿苍凉屈铁利，钩距生风涨清泚。上清宫里狡狯成，题以保成摹笔戏。幽轩白石对此君，劲节虚心为写真。仙翁帝子俱物化，剑羽空馀鸾凤文。卯金珍袭置邃阁，太乙青藜映铦锷。披图长啸挹清芬，天外泠风洒寥廓。
题方壶云山萧寺图
作者：胡布
朝代：元
体裁：古风

山人行乐溪桥东，蒻帽衲子欣相逢。相逢相携成一笑，老刹有路山南通。山南青琼十二峰，云岚列綵苍景重。请君为我激长啸，万木古壑号天风。行云蹑屐度飞涧，龙光走潭碧珠粲。雄山之神不敢呵，物变金沙界长坂。长坂回塘紫筱林，薝卜花香贝叶深。历历晨钟翠微出，朝光斜切玉山岑。一径浮莎青锦织，乔松偃羽寒蛟色。金绳耿光摇佛日，铁凤交檐威梵国。世尊寥寥空殿秋，龙象惨戚阴风飕。山僧逢迎礼阔略，遥指宝华当白楼。白楼之西小有洞，僧伽文释三千众。瞿昙石上说根源，旃檀阁里参疑梦。山人瞑坐天雨飘，醍醐味冷夙烦消。从此静通成大彻，回头世火谩焚烧。出尘直出尘中幻，浪说三途起八难。此躯此相即真空，八难何曾有空幻。画里寰区尘眼尘，风云色界幻天真。壶仙为幻区中眼，难幻区中眼外人。
题方壶云崖图为后山汤导师赋
作者：胡布
朝代：元
体裁：七言律诗

一片生绡万里同，高堂相对似山中。崖堪作柱支寰宇，云欲为霖布太空。金碧光摇闽嶂日，松杉声韵虎溪风。陶潜静里观心法，莲漏何烦问远公。
题方壶半窗风雨竹
作者：胡布
朝代：元
体裁：七言绝句

折得琅玕几叶青，泠风入手翠涛轻。金苞不展湘蕤露，洒向秋窗作雨声。
题方壶古木风湍图
作者：胡布
朝代：元
体裁：古风

畸人平生山水癖，经行领略多奇迹。见图何啻坐山樊，悦目洗心看水石。何物昂藏挺老株，青苍点缀忽成图。天风撇裂起毫素，龙气溟涨当交衢。挛拳培塿森凉玉，远挹泓渟湛寒绿。飞湍九折天外来，万壑瑶华洒空谷。猗惟应龙潜九渊，静者一志安林泉。眼中偃蹇柱碧落，绝似端倪穷化先。畸人流玩有馀暇，何意同心在林下。老壶仙笔世罕俦，半幅潇湘玉无价。山城鉴赏如云屯，宝子新作同玙璠。因之毫墨感知己，泠风卷送潘黄门。
题方壶寄虞还淳金错刀
作者：胡布
朝代：元
体裁：古风

老壶胸宇珠玑海，散作文章敷五采。笔端磊砢金错刀，点染风云噫大块。璚枝矫矫浴月明，剑羽猎猎吹秋清。千年龙髯老不化，几叶凤咮寒无声。金张华馆苦欲置，购以千金人莫贳。殷勤写寄虞仙家，虚堂白日雷霆气。虞仙霞佩凌空翔，挟之绡帛虎盘囊。临风莫展青瑶轴，会化神龙去紫苍。
题方壶嶰谷朝阳
作者：胡布
朝代：元
体裁：古风

老壶心受李后王，笔力肩齐金少海。时于毫素洒清泠，几叶潇湘发天籁。玉钩金错势不同，屈铁盘薄惊神工。干将错莫閟秋影，剑羽淅沥吹霜风。绿金茎上日杲杲，甘露盈条翠香好。掣鳌东海筋干存，待凤苍梧繁实老。馀梢袅袅干虹霓，伶伦取韵成参差。钧天九奏欲备荐，韶濩云英相倡随。养蒙濡泽空山道，松古梅芳交逸操。侵天蔽日会有时，九夏炎威迹如扫。壶子天机龙虎精，虚心劲节邈生成。隃糜煖晕璚瑶色，茧楮寒芒风雨声。置之高轩光雪墅，凤咮苍凉楚云暮。玉轴泠风莫卷舒，鸾翎神采将飞骛。
题方壶所画山川出云图
作者：胡布
朝代：元
体裁：古风

川岳萃灵气，风云相吐吞。搴舒弥六合，卷退归无垠。大宇何昭昭，虚中炳离文。雨旸曰时若，蒸搏生氤氲。歘起亘坱圠，崩腾乘厚坤。用舍不稽方，澹然天地春。壶子握机兆，达观契天真。一挥九云梦，吐纳安足云。此道付知者，昱方为后昆。有才属雅望，玄理穷轘辕。勖尔好心手，幻成璀璨繁。毫端俨造设，举动纷腾鶱。要眇纳元包，浮休无穷门。太虚非象识，一画亦已烦。扩此神化周，传心竟何言。相期轶埃壒，湛囧邈渊源。
题方壶画
作者：胡布
朝代：元
体裁：古风

沄沄湛溪水，漠漠空山云。芳树岂不华，茅庐挹清芬。伟欤抗志士，傲岸古所闻。眇体局虚堂，高怀凌世氛。青天有明月，匡坐对夜分。自谓同雅操，耿光澹无文。悠然天地外，脱略思不群。岂顾山中趣，耽幽远纷纭。泠风鼓竽籁，长啸蔼兰熏。引领莽空阔，飘飖何所云。
题方壶画江云渭树寄黄子邕
作者：胡布
朝代：元
体裁：七言绝句

壶子慇勤画里诗，寄来工部慰相思。都将魏阙风云意，散作湖江汗漫期。
题朗吟飞过洞庭湖图
作者：胡布
朝代：元
体裁：古风

纯阳早得庄列术，飘然凌空履芒忽。岳阳楼观千万人，望眼依微生恍惚。此皆幻谲笼世目，神观一返如转烛。何风可乘虚可凭，吹天地影挂粒粟。当时写图局形肖，诗以遣真传者诮。此人应与此楼齐，不尔那容海门啸。河山色界非道心，回仙岂泥区中音。为君击节梦中曲，八表无倪何处寻。
题梨花枝上黄鹂语
作者：胡布
朝代：元
体裁：五言律诗

恰恰金调羽，盈盈玉拂枝。青楼伤晓梦，碧树感秋时。舌巧含风润，花清照日迟。章台多弹射，莫作后归期。
题烈妇张魏卷子
作者：胡布
朝代：元
体裁：古风

夷叔入首阳，三纲振天下。道丧蔚中兴，横流遏奔吒。国家有不幸，忠义辈出之。高光烛汗简，壮节友天维。荆楚多世家，忠臣求孝子。遗烈及妇人，从容见张魏。城围身兀隉，城破天轩轾。岂苟殉辱生，不渝以义死。至今古城曲，猎猎阴风起。惟此涵育民，仁恩戴百祀。蜂虿始蜿蜒，流毒相胥靡。忠臣雄血食，烈女光徽懿。千载岂寥寥，斯人绍贞轨。丑儒位公侯，隐忍为狐媚。欲持鲁连节，遂短冯道气。何幸一妇人，愧彼天下士。泰山镌我辞，庶足寿万纪。
题王子庆画开元寺图
作者：胡布
朝代：元
体裁：古风

吕蒙故宅清溪侧，山木林林峭空碧。千秋化作梵王宫，唐年锡以开元额。门前乔柯铁屈蟠，阶下流水龙游盘。坐开宝月拥金相，梵彻雨花飘玉阑。丹青杰出苍山表，云际高俯青空杪。鸿渐遥分一掬泉，狮峰不放千林晓。松涛入夜乱溪声，灯镜连宵助月明。清净域中观小劫，金银色界照重城。兹山未许他峰并，古塔不让闽南盛。一原堂上演大乘，玉玑东序超无證。我来亭上寻紫芝，名篮两醉春风期。见花解得西来意，击竹因闻向上机。画里幻成尘境幻，具眼良工心手粲。卷图长啸激清风，一色虚空觌神观。
题画
作者：胡布
朝代：元
体裁：七言绝句

冉冉行云翳太空，竟无霖雨作年丰。毒龙不挽天河水，徒使苍生怨化工。
题画
作者：胡布
朝代：元
体裁：古风

壮游汗漫成陈迹，绿水青山惯相识。老年展卷起遐思，魏阙江湖心历历。茅堂嚣虚六月寒，渔樵语话临风湍。扁舟同是寄萍梗，天地浩荡心胸宽。却从萝径通幽谷，芳树环林草为屋。碧波如练野桥横，有客归来抱贞独。我昔华发从神州，师彼子长为远游。河山形势豁心目，浩素耿耿凌清秋。西风霜鬓不相待，良图萼草人谁在。但见肉从髀里生，那知容貌镜中改。卜居泉石效隐沦，始觉半生几误身。只今画里见箕颍，意外脱略超红尘。悠然之轩有逸士，读书灌畦安所事。冥搜或拟探草玄，载酒时能问奇字。山中雅致惬鄙怀，沃洲可买移家来。桃花春水武陵路，绝似刘阮迷天台。太平经济付年少，草泽期颐我同调。填胸磊磈不可留，散漫高天划长啸。高天指顾云霞流，怅望玉花连十洲。他时蓬岛邈佳胜，更拟元龙百尺楼。
题画
作者：胡布
朝代：元
体裁：古风

夷逸非朝市，山水拟蓬壶。金银初识气，鲲鲸犹学鱼。绿径通华馆，清阑傍石渠。排林疑碍日，溅瀑不成珠。晦迹嘉肥遁，壮节介贞居。磻溪本坐石，圯桥或遗书。曳杖将何见，候气启天图。
题画
作者：胡布
朝代：元
体裁：七言绝句

江上琴声水面风，空山流响振霜钟。平生心手南薰曲，鼓向潜渊起蛰龙。
题画
作者：胡布
朝代：元
体裁：古风

绿润红殷春似织，梁家纨绮无消息。百花香底醉游蜂，小院寒轻翠帘窄。飞来青鸟柳枝柔，戢羽凭风为食谋。小物从来操毒蛰，未应一啄向饥喉。
题画
作者：胡布
朝代：元
体裁：七言绝句

自从赢得五湖身，白眼江干笑问津。只道五湖风浪恶，狂流更有济川人。
题画
作者：胡布
朝代：元
体裁：古风

陶唐民熙熙，帝则不识知。惟此箕颍客，天下邈如遗。遗身在江海，击楫风云随。渔钩非饵贤，直道取不疑。姜尚干西伯，范蠡薄君私。绚已有中道，严陵为得之。岂必煦煦仁，超然陟高危。何似异形迹，枉道达先几。出处志不侔，矢心毋自欺。壮怀丽鸾鹤，飘飖横天霓。寄言垂纶者，高风恒若斯。
题画·其一
作者：胡布
朝代：元
体裁：七言绝句

华发归来著素冠，碧山秋兴楚天宽。自从閒却风云手，江汉经纶理钓竿。
题画·其一
作者：胡布
朝代：元
体裁：五言律诗

老树生秋气，遥山切暝阴。天空银汉晓，月黑草堂深。园绮终难致，巢由或可寻。黑头家国愿，未惬画图心。
题画·其二
作者：胡布
朝代：元
体裁：七言绝句

绿水青山草泽春，悠悠舟楫寄閒身。五湖沦落无知已，画里䲭夷识故人。
题画·其二
作者：胡布
朝代：元
体裁：五言律诗

草昧风云起，空濛宇宙分。穷山周水泽，无地著人群。落落擎天干，霏霏障日氛。九疑千古泪，不是吊湘君。
题画送廉希鲁
作者：胡布
朝代：元
体裁：五言排律

鲸波遥际海，龙干直擎天。石隐连城玉，渊澄泽物泉。翠竿仙子钓，桂楫孝廉船。气合神弥旷，言深理造玄。风云徒入梦，屠钓不妨贤。杳杳迷形役，冥冥逮岁年。青萍光彩动，紫气斗牛连。握手论心后，谁先祖逖鞭。
题竹溪书屋为永嘉李华远赋
作者：胡布
朝代：元
体裁：五言律诗

一泓通巨海，千干掣连鳌。剑古金秋劲，堂空璧月高。红牙签旧帙，宫锦夺新袍。经史邺侯富，元非诗酒豪。
题米元晖万里意
作者：胡布
朝代：元
体裁：古风

流目浩八极，长江际青空。游鲲方运化，震荡顾盼中。大块何茫茫，百脉本源同。日月弹丸内，经天西复东。浮寰岂无垠，一息以知穷。笑指虚舟客，披图洒泠风。
题芝峰春晓图
作者：胡布
朝代：元
体裁：七言律诗

翠微清梵晓琅琅，静里钟声彻上方。金粟楼台通海气，紫芝云树发天香。道林神骏誇骐骥，康乐名山咏凤凰。闻道玉机虚讲席，西来意旨印东堂。
题郭熙画
作者：胡布
朝代：元
体裁：古风

毫墨澹幽趣，隐沦蔼高情。见山将杖策，临水思濯缨。汇置粲机巧，穹卑幻天成。烟霞迂道里，车马偶经行。愿拉李意期，相携马明生。泠风邀八表，流目憩五城。世梗何茫茫，氛埃非所营。敛之千古意，长啸激秋清。
题钱舜举折枝桃
作者：胡布
朝代：元
体裁：七言绝句

五陵春色巧胚胎，桃李家山取次开。不惜月中攀桂手，写他长者折枝来。
题风烟雪月梅·其一
作者：胡布
朝代：元
体裁：七言绝句

翠羽声残梦觉时，昭华玉琯晓参差。璚林昨夜春寒浅，貌得梨云不受吹。
题风烟雪月梅·其三
作者：胡布
朝代：元
体裁：七言绝句

玉屑盈盈玉瓣低，阳乌东上醉如泥。写真好似杨生手，璚树千秋翠羽啼。
题风烟雪月梅·其二
作者：胡布
朝代：元
体裁：七言绝句

罗浮仙子黯香魂，笔底阳和水墨痕。多事缟衣蒙玉质，三千弱水又黄昏。
题风烟雪月梅·其四
作者：胡布
朝代：元
体裁：七言绝句

瑶葩万树俯清江，宵魄寒回玉笛腔。不是金波吹潋滟，肯分清影到书窗。
题黎川鹤仙观壁
作者：胡布
朝代：元
体裁：古风

四叙相代谢，万世迭衰兴。此身非金石，讵得免枯荣。往念艰道途，今归复纡萦。南荣有至戒，东野况疲征。跬步陟幽素，寻古竭玄冥。何言土木摧，不辨犀象惊。飞尘乱缟綵，画迹剥霓旌。碑阴揭代久，签史见神灵。仰聆雷霆声，彷佛钟磬鸣。仙凡成濩落，迟子独凄清。役役百年内，怅惘叹劳生。逝川日已远，绿鬓尚含情。对此滞久怀，壮心空屏营。而我千古意，日月何当明。终遂隆弘度，一使戴休祯。毋为局流景，矫首谢方平。
骢马驱
作者：胡布
朝代：元
体裁：古风

十五学剑器，偏骑生马驹。二十斩楼兰，轻身西射胡。蛇弓弯月影，鸟陈布星图。响碧鸣珂玉，生红滴汗珠。自矜毫发义，宁惮万金躯。身当国难死，名耻众人俱。必使清区宇，垂勋竹帛书。
鱼藻图
作者：胡布
朝代：元
体裁：古风

南溟富天藻，鼓翼运游鲲。一息掩芒忽，搏击浩八垠。穹壤局其卑，摩空侪凤群。斥鴳与鹪鹩，贻笑腐草根。孰侔超物志，耻彼洋洋人。寄言高世才，千秋揖芳芬。
鹌鹑
作者：胡布
朝代：元
体裁：古风

夷涧石礧礧，阳坡草离离。取适饮啄情，养成山泽姿。樊笼事格斗，脆翮互差池。王风有深喻，贫士无完衣。物理赋自然，奔奔竟何为。
鹤仙枯坐再用韵 其一 奉柬
作者：胡布
朝代：元
体裁：七言律诗

东平仙吏我同袍，绿鬓归休叹浪遨。经世文章江汉阔，閒居气岸海天高。胸中万卷馀孤愤，身外千金杪一毫。自信天池穷渤澥，鲸鲵终古驾云涛。
鹤仙枯坐再用韵·其二
作者：胡布
朝代：元
体裁：七言律诗

闽楚归来脱战袍，列仙通籍友卢遨。青天剑气龙光老，明月箫声鹤背高。山水馀清分坐榻，风云遗梦散吟毫。卯金肯借青藜杖，共陟蓬壶看雪涛。
鹤沙道中
作者：胡布
朝代：元
体裁：五言排律

空林初见月，老树独禁秋。雁影望中没，鲸波天际流。竹深僧寺静，径古客亭幽。去乱思刘表，怀才念马周。岂无霄汉志，不展稻粱谋。潜泽犹多彦，中兴在列侯。星河环北极，蛇豕眷南畴。去日驰芳景，飞云想巨艘。短衣愁逐虎，长夜学歌牛。收拾狂踪去，箕山累许由。
麟角吟
作者：胡布
朝代：元
体裁：古风

歌我麟角吟，倾君熊耳材。堂中三千士，一一笑颜开。君不见蔡丞相，曷鼻巨肩不可向。跃马食肉四十年，富贵何曾有形状。又不见汉黥王，输作骊山为叛亡。群雄蹑足定楚汉，兔死鸟尽良弓藏。人生贫贱多论议，龙飞虎变知谁是。伊尹从来五就汤，鲁连毕竟羞秦帝。长城三万里，祸在萧墙起。硕儒无事向遭坑，亭长何曾识文字。天长地久今如此，黄河清浊皆流水。不见愁云咽陇头，何限英雄眼中泪。去亦不足惜，来亦不足矜。但愿高标回白日，春花秋月醉良朋。黄金堆山岳，美酒为君酤。北斗作酒杓，东海作酒壶。劝君饮君君莫辞，风云感会在须臾，何乃局局悲荣枯。当使功成拂衣去，携取西施游五湖。
黄逊以㦛赴会试
作者：胡布
朝代：元
体裁：古风

颍川富德泽，遗胤贤孙枝。皇皇大成宫，之子才瑰奇。蚤负卓荦气，读书励衷私。有得斯积中，笑谈擢秋闱。大临展素蕴，长策必夔夔。试涉经济略，宏仁浩敷施。以彼孝敬诚，扩为忠直资。由家以及国，既仕学无违。九万迅逸程，脩翎焕云涯。赠言匪誇诞，贤哲勉深期。
黄鸟
作者：胡布
朝代：元
体裁：五言排律

黄鸟西窗树，低枝拂短檐。晓帷惊楚梦，春恨隔湘帘。篆碧残香印，愁红薄镜奁。远期龟未兆，近信鹊能占。酒浅金浮彩，筝清玉弄尖。芳心待明月，留意语纤纤。
黄鹄行
作者：胡布
朝代：元
体裁：古风

黄鹄早寡，哀思故雄。无何怨尤，义命允终。君家有高楼，雕楹绣柱锦盘龙。绮罗叠裀褥，金错艳重重。侬居茅盖屋，长夜卧如弓。志尚不相谋，寸心遂难同。君家椎肥牛，饮醇酒。歌钟历乱，弹筝击缶。侬登北山，采薇茹芝。洁若冰雪，强神注颐。自非口体人，安事相追随。岂苟富贵慕，岂易贫贱去。所长泉下耻，所短寰中苦。大义不乖违，死生诚何事。侬是一妇人，欲愧天下士。
黎川李反正有诗表兄刘绍为和章徵余次韵·其一
作者：胡布
朝代：元
体裁：七言律诗

江海栖蓬十载馀，故林归兴在幽居。早闻綵服趋庭孝，晚积牙签插架书。泉水清甘刳竹引，莆田腴润带经锄。新诗剩有超然志，陡觉心胸磊磈舒。
黎川李反正有诗表兄刘绍为和章徵余次韵·其二
作者：胡布
朝代：元
体裁：七言律诗

知君生计有赢馀，蔼蔼桑麻绕竹居。林下交游还结伴，山中种植已成书。苔矶春水谁绲舫，席帽秋风自荷锄。此意秖应同逸者，寸心天壤□□□。
题和靖爱梅图
作者：胡师寅
朝代：元
体裁：古风

孤山孤处诗人庐，西湖烟景光模糊。生来不识轩冕贵，自爱野趣情怡愉。种花不种閒桃李，剩种寒梅照清泚。一帘春色动壶觞，万株玉雪摇书几。暗香入梦吟魂清，浩歌出户青峰横。车骑纷纷倦迎送，应怪野鹤来飞鸣。吴儿不记先生语，旧日祠堂漫无主。梅花老尽紫苔空，只有湖船载歌舞。
题渊明爱菊图
作者：胡师寅
朝代：元
体裁：古风

渊明思归今已归，弦歌莫办三径资。王弘略有丈夫气，可怜督邮真小儿。彭城寄奴狂未死，蒋陵风物寒如水。凄凉吟断义熙前，自傍晴窗书甲子。秋风满地摇黄花，脱巾漉酒夕阳斜。揩摩醉眼看天地，南山一点如栖鸦。人间画史真狡狯，逸气英风长自在。东篱晚节香更浓，不但渊明吾亦爱。
题钱舜举秋江待渡图
作者：胡惟仁
朝代：元
体裁：古风

夫容插天金陆离，白波倒影摇参差。江南西风渡船小，山下落日行人迟。枫林遥起汉阳思，茆屋久负沧洲期。渔竿老我底须老，归待白发归何时。
悼文山
作者：胡斗南
朝代：元
体裁：七言律诗

烈指西风感别离，乾坤人物太奇奇。生为孝子忠臣劝，死有皇天后土知。万折江流鱼腹石，千年人立首阳碑。一门史氏春秋笔，愁把湖光入昼时。
下山以日落群山阴分韵得山字
作者：胡晋
朝代：元
体裁：古风

杪秋景易晏，暮色生空山。紫芝信可采，丹梯讵难攀。未谐栖云期，且复步月还。谁当念幽赏，神游翠微间。
九日登敬亭以登高无秋云分韵得秋字
作者：胡晋
朝代：元
体裁：古风

夙居敬亭侧，登览常靡由。佳辰豁新霁，幸陪君子游。依松息微倦，听泉欣暂留。攀缘历危巅，指示穷荒陬。培塿宁足数，岱宗良与俦。班荆憩云根，拂藓题岩幽。仙果满丛摘，时菊盈觞浮。欢馀发高咏，兴逸凌清秋。心赏未云极，何当复相求。
句
作者：胡晋
朝代：元

茶灶沾晴露，书林趁午阴。
同张叔舆游敬亭葫芦冲
作者：胡晋
朝代：元
体裁：古风

邈居阙心赏，何由散襟颜。过门有高贤，连袂欣寻山。蹑石渡清浅，求蹊出榛菅。稍深竹树尽，忽旷烟峦环。即此敬亭胜，岂殊盘谷间。息影岩扉幽，寓欢觞宴閒。视日未云暮，嘉言且容攀。
和子仁弟韵解坠马之嘲
作者：胡晋
朝代：元
体裁：古风

东家生骑骢鬣绿，画革障泥红软褥。郎君倜傥许借乘，过都捷足愁人簇。吟鞭快意忽骏奔，辟易儿童惊欲哭。两蹄凸出首昂乌，奋迅欲将飞电逐。鼻尖炽火耳生风，目眩青山那暇瞩。竦身春浪透桃花，不学谪仙山倒玉。笑听溪禽脱裤声，絷维今夕留空谷。誇豪试险皆尔为，款段安行宜我独。
和玄妙道士汪乐全韵
作者：胡晋
朝代：元
体裁：五言律诗

矫矫餐霞子，凝神志不分。丹书研晓露，仙服剪春云。山水鸣琴悟，松风煮茗闻。时能吐佳句，艳雪舞缤纷。
慈姥山新开至治河
作者：胡晋
朝代：元
体裁：古风

大江东驰泻寒碧，岸束埼盘相荡射。掀腾勃怒走吴津，慈姥横来抗勍敌。雄矶虎踞当锐冲，猛浪鲸驱捣坚壁。洄波乱石吐复吞，犀伏蟆浮恶难测。懋迁商旅繁货赀，百死求生脱咽嗌。击鼍节号群挽牵，分寸跻攀万牛力。抵巇失势窘莫支，巨舸稠人纷破溺。空闻千古嗟地险，谁与设谋逃鬼域。使君临郡知为政，幕府宾僚赞奇画。转山取道凿新河，畚锸云从欢服役。常时劈箭上惊湍，忽见澄流布平席。楚帆越棹积如林，米市酒垆行可缉。河名至治应记年，五马观游宾彦集。洞开天门泻清风，催唤娥眉添黛色。举觞相属乐功成，变易安危在咫尺。连艘大贾恩入骨，弭楫舟师手加额。愿公绅笏居庙堂，坐使邦家固磐石。
戊申春送汪叔志之建业
作者：胡晋
朝代：元
体裁：古风

高士抱经济，夙龄著嘉闻。披怀豁霁月，为文舒庆云。蔚若玄豹姿，邈随丹凤群。弦歌育时秀，令德承先芬。秦淮浮绿漪，钟山凌紫氛。从游良未遂，言别徒悁勤。
斋居有作赠同志
作者：胡晋
朝代：元
体裁：古风

斋庐幸高旷，况与佳人俱。地偏车马绝，境胜襟抱舒。日与篇翰亲，颇觉尘事疏。晴轩瞰岚岭，绿池涵清虚。苔痕被行径，林阴芘幽居。吾非傲轩冕，且复得所如。
送成经历之西台御史
作者：胡晋
朝代：元
体裁：七言律诗

酝藉襟怀梦泽宽，每欣倒履罄交欢。暂依江左芙蓉幕，又着关西獬豸冠。霜鹗纵翰风力峻，玉骢持勒雪花乾。从来内辅须台阁，会看班行列陛端。
题刘氏嘉秀亭
作者：胡晋
朝代：元
体裁：五言律诗

竹好能医俗，池清可鉴心。要须娱晚节，直此抱冲襟。茶灶沾晴露，书床趁午阴。山王虽贵显，不入五君吟。
首夏游明寂寺
作者：胡晋
朝代：元
体裁：古风

良游属初夏，逍遥振晨策。逶迤松径长，杳霭烟岚积。淙流散琼华，绀宇灿金碧。扫石展良宴，披榛寻往迹。眷赏方延伫，鸣笳起将夕。
元旦词
作者：胡杕
朝代：元
体裁：乐府曲辞

昨日去矣今日来，时节无乃苦相催。去者亦何速，来者亦何促。晨风东北来，吹我堂前烛。昨日何旧，今日何新。我将旧酒，酹彼新人。
城安驿谩兴
作者：胡杕
朝代：元
体裁：五言律诗

驿馆停孤棹，渔家住隔溪。秋天双隼健，寒木一鸦啼。云色知风起，沙痕见水低。回看汶上月，落在峄山西。
美人叹
作者：胡杕
朝代：元
体裁：乐府曲辞

高楼美人一点雪，翠袖舞若青天月。楼上酒杯乾，楼头杏花折。绿带鸳鸯双绣结，迎郎未几送郎别，明日新腔为谁发。
送人之九江
作者：胡杕
朝代：元
体裁：七言律诗

四野铙歌起暮愁，壮年激烈载书游。九江月白琵琶夜，五老天青菡萏秋。对酒岂无司马在，巢云应共谪仙留。但逢胜地曾登眺，多写新诗寄白头。
送别李伯实五首·其一
作者：胡杕
朝代：元
体裁：古风

情通万里亲，远别恐辽绝。徘徊言笑间，眷爱终纠结。以镜投月中，相照亦何切。上下云与尘，辉光岂沦灭。
送别李伯实五首·其三
作者：胡杕
朝代：元
体裁：古风

十五结交初，大学同诗书。缠绵二十载，双双水中鱼。君发今已斑，而我白髭须。同门半为鬼，成材者谁欤。我心永如带，周匝系君裾。
送别李伯实五首·其二
作者：胡杕
朝代：元
体裁：古风

我有五色丝，投子锦绣机。前织鸳鸯纹，后织连理枝。一疋裁为双，卷怀各置之。千岁两端合，永无棼所治。
高句丽
作者：胡杕
朝代：元
体裁：乐府曲辞

东人之领如蝤蛴，落日唱曲过大堤。一曲一倾天下耳，四海齐和高句丽。玉辔雕鞍大宛马，醉归系在垂杨下。深院蔷薇春正浓，华灯正照黄金斝。
秋晚岘馆有怀兼婴重役
作者：胡汉
朝代：元
体裁：五言律诗

葛衣秋未改，日日任风吹。归梦青山隔，閒愁白发知。枯槎印蜗篆，病叶挂虫丝。江上蘋花老，何人寄所思。
万卷晴峦
作者：胡炳文
朝代：元

咸阳煨烬己成空，犹有遗书积半穹。几度夕阳冈上落，却疑馀焰一星红。
严先生祠次胡敬存韵
作者：胡炳文
朝代：元

鸿飞冥冥不可弋，当时肯入搜罗中。暂往自为故人屈，竟归不与馀子同。眇视富贵意谁识，大关名教功奚穷。近来士气颇卑懦，舣舟祠下歌清风。
句
作者：胡炳文
朝代：元

举头山苍然，一峰立云表。
和李生诗
作者：胡炳文
朝代：元

行行能远来，匆匆辄辞去。谓有新知乐，乃成离别苦。青春固所欣，子当怀深惧。菲菲弄芳妍，匆匆伤迟暮。人子三加冠，责以为人父。收心戒外驰，回光宜内顾。有屈乃有伸，何思复何虑。志帅能自持，气卒敢轻骛。畜极亨天衢，动初辟乾户。青云第一程，出门慎勿误。
大酺·和玉湖饯春
作者：胡炳文
朝代：元

我欲笺天，天无语，渺渺谁司喉舌。回看山色好，有清池似玉，一觞堪洁。却笑几载京华，娇花媚柳，搅动风情如热。何如槃阿里，自川原昼锦，石矼晴雪。更醉里赓酬，花边吟啸，妙词称绝。友莺声切切，歌伐木、怎赋骚中鴂。最好是、静中佳兴，眼底繁英，四时春在那曾别。笑杀渠痴，晓钟未动，眼无交睫。赏心处、长娱悦。花开有谢，休问先天康节。画梁燕应解说。
山头二齐生以乃祖之命来请予许之二生先往赋六言
作者：胡炳文
朝代：元

二生芒鞋去去，老子风袂悠悠。有约相随花外，定须同到山头。
拜岳鄂王墓
作者：胡炳文
朝代：元

有公无此日，再拜泪交颐。大义君臣重，孤忠天地知。鸩毛何太毒，龙渡只如斯。坟畔休留桧，行人欲斧之。
挽休宁黄秋江先生母
作者：胡炳文
朝代：元

五十馀年鸾影孤，今时谁谓柏舟无。平生辛苦训诸子，百计甘鲜餋老姑。名彻紫霄门外表，德书彤管阃中模。哀荣千古无穷事，增美江山十景图。
挽句容北村先生
作者：胡炳文
朝代：元
体裁：七言律诗

孝是人生百行源，先生于此道弥敦。白头犹作婴儿慕，青佩咸知师表尊。几十百年绍书种，一方寸地植仁根。霜馀硕果今凋谢，重为斯文忆北村。
挽句容北村先生
作者：胡炳文
朝代：元

孝是人生百行源，先生於此道弥敦。白头犹作婴儿慕，青佩咸知师表尊。几十百年绍书种，一方寸地植仁根。霜馀硕果今凋谢，重为斯文忆北村。
挽毕梧山
作者：胡炳文
朝代：元

族望云仍姓此村，公由科第大其门。蚤年璧水驰英誉，方寸春风拥善根。身后籯金书有种，堂中刻木母如存。谁将幽德铭千古，老笔当今有达尊。
挽黄陂主簿秋圃赵公
作者：胡炳文
朝代：元

故家人物说新塘，文学能传百世芳。圃有寒香存老菊，邑留遗爱美甘棠。青灯夜雨藏书阁，绿酒春风戏綵堂。明日金溪源上路，千人会葬泪如滂。
新溪书堂诗
作者：胡炳文
朝代：元
体裁：四言诗

宇胡曰宙，古往来今。往者不滞，来者方新。阳升于旦，帝出乎春。日日岁岁，新新相因。兹水有溪，胡以是名。蒙泉不竭，坎流不盈。前一汲过，后一汲生。生生相易，新新不停。戴氏池塘，居溪之际。观水有术，于道有契。旧学未忘，新功相继。能濯旧见，以来新意。有子有孙，以书以诗。如溪之新，朝斯夕斯。自彊不息，慎独母欺。新而又新，请视兹溪。
新溪书堂诗
作者：胡炳文
朝代：元

宇胡曰宙，古往来今。往者不滞，来者方新。阳升於旦，帝出乎春。日日岁岁，新新相因。兹水有溪，胡以是名。蒙泉不竭，坎流不盈。前一汲过，后一汲生。生生相易，新新不停。戴氏池塘，居溪之际。观水有术，於道有契。旧学未忘，新功相继。能濯旧见，以来新意。有子有孙，以书以诗。如溪之新，朝斯夕斯。自彊不息，慎独母欺。新而又新，请视兹溪。
星源八景 其一 锦屏春色
作者：胡炳文
朝代：元

方山峨峨万山丛，红红紫紫开东风。谁遣罘罳倚半空，为嫌下界尘埃濛。提起韶华千万叠，移来蜀城炫奇绝。千工百巧花自如，万古一机天不裂。
星源八景 其七 廖坞鹤烟
作者：胡炳文
朝代：元

一泓香泉流不涸，一洞幽花自开落。夜半月明松上声，知公乘云下寥廓。公去不知几何年，公归犹认丹炉烟。炉烟已冷春风暄，花流洞口泉涓涓。
星源八景 其三 龙井晓云
作者：胡炳文
朝代：元

华光殿东泉有灵，下穴空洞神功冥。当时忽见苍虬精，年年箫鼓来相迎。五风十雨今年好，灵物不要人祈祷。非烟非雾腾清晨，五色祥光焕晴昊。
星源八景 其二 绣水秋波
作者：胡炳文
朝代：元

星源沄沄从东来，逶逦弯北势欲回。水上无风自成谷，星溪此观何奇哉。化工妙手元不露，刺破练溪能几步。世间儿女巧己多，楼头针线月中度。
星源八景 其五 北寺昏钟
作者：胡炳文
朝代：元

日斜一路红阑干，日落四山苍翠寒。云深不见招提处，一声两声起林端。遥度前溪声欲绝，溪上渔舟撑未歇。众鸟栖定树头云，一僧归踏松间月。
星源八景 其八 朱塘鸥雨
作者：胡炳文
朝代：元

鸣凤不肯鸣晚周，鸥鸟相随九曲幽。星源是公鲁洙泗，东池历历梦中游。一夜水痕高几许，鸟也忘机淡无语。朝来晴碧更好看，天光云影源头水。
星源八景 其六 西湖水榭
作者：胡炳文
朝代：元

蚺城谁筑溪之涯，层楼簇簇排人家。两岸春风好杨柳，一池霁月芙蓉花。香与清风远方觉，污泥不染尘不著。小亭红瞰碧波心，着我中间看飞跃。
星源八景 其四 仙岩夜月
作者：胡炳文
朝代：元

谁凿太阴开四洞，蟾光照破人间梦。灵源千层石髓香，金鸡一唱岩花动。白玉柱边眠苍虬，绛花桥下行青牛。我来绝爱读书堂，石圆水冷天风秋。
星源八景·锦屏春色
作者：胡炳文
朝代：元

方山峨峨万山丛，红红紫紫开东风。谁遣罘罳倚半空，为嫌下界尘埃濛。提起韶华千万叠，移来蜀城炫奇绝。千工百巧花自如，万古一机天不裂。星源沄沄从东来，逶逦弯北势欲回。水上无风自成谷，星溪此观何奇哉。化工妙手元不露，刺破练溪能几步。世间儿女巧己多，楼头针线月中度。华光殿东泉有灵，下穴空洞神功冥。当时忽见苍虬精，年年箫鼓来相迎。五风十雨今年好，灵物不要人祈祷。非烟非雾腾清晨，五色祥光焕晴昊。谁凿太阴开四洞，蟾光照破人间梦。灵源千层石髓香，金鸡一唱岩花动。白玉柱边眠苍虬，绛花桥下行青牛。我来绝爱读书堂，石圆水冷天风秋。日斜一路红阑干，日落四山苍翠寒。云深不见招提处，一声两声起林端。遥度前溪声欲绝，溪上渔舟撑未歇。众鸟栖定树头云，一僧归踏松间月。蚺城谁筑溪之涯，层楼簇簇排人家。两岸春风好杨柳，一池霁月芙蓉花。香与清风远方觉，污泥不染尘不著。小亭红瞰碧波心，着我中间看飞跃。一泓香泉流不涸，一洞幽花自开落。夜半月明松上声，知公乘云下寥廓。公去不知几何年，公归犹认丹炉烟。炉烟已冷春风暄，花流洞口泉涓涓。鸣凤不肯鸣晚周，鸥鸟相随九曲幽。星源是公鲁洙泗，东池历历梦中游。一夜水痕高几许，鸟也忘机淡无语。朝来晴碧更好看，天光云影源头水。
查氏山居五咏 其一 孝善桥
作者：胡炳文
朝代：元

有孝乃有德，多善必多祥。水面看虹影，俯仰相与长。
查氏山居五咏 其三 霜杰所
作者：胡炳文
朝代：元

严霜不可欺，凄风不能折。隐逸传中人，往往皆豪杰。
查氏山居五咏 其二 濠观亭
作者：胡炳文
朝代：元

鱼不知子乐，何必濠上观。子乐子自知，月白秋江寒。
查氏山居五咏 其五 内乐室
作者：胡炳文
朝代：元

我有安乐窝，春风方寸地。收拾早归来，此中有深味。
查氏山居五咏 其四 深净轩
作者：胡炳文
朝代：元

净不污泥染，清无片尘侵。外直丈夫节，中虚君子心。
查氏山居五咏·孝善桥
作者：胡炳文
朝代：元

有孝乃有德，多善必多祥。水面看虹影，俯仰相与长。鱼不知子乐，何必濠上观。子乐子自知，月白秋江寒。严霜不可欺，凄风不能折。隐逸传中人，往往皆豪杰。净不污泥染，清无片尘侵。外直丈夫节，中虚君子心。我有安乐窝，春风方寸地。收拾早归来，此中有深味。
桃花马
作者：胡炳文
朝代：元

望夷宫里失天真，走入桃源避虐秦。背上落红吹不起，至今犹带武陵春。
水调歌头·为杨志行寿
作者：胡炳文
朝代：元

绛阙春回近，先放玉堂梅。当时产此人杰，天岂偶然哉。吾道以为元气，学者仰如北斗，聊复振儒台。来岁紫微阁，阊阖看天开。七旬老，千里路，为公来。二十年前，绣衣曾奉紫霞杯。今对湖光山翠，喜有碧桃玉藕，寿酒得重陪。明日赋归去，回首望蓬莱。
满江红·吴又玄得其伯父子云太博易学游戏玄折字间论人穷达贵贱累多奇中作此赠之
作者：胡炳文
朝代：元

一画先天，谁知得、已涵玄九。这易玄机括，子云传授。杜宇一声春欲晓，牡丹几朵花开昼。问尧夫、数字自何来，俱参透。心胸里，罗星宿。心画上，占爻繇。看肆中帘捲，门前车辏。易字分明书日月，□天真是谈天口。岂太玄而后遂无玄，如今又。
满江红·吴又玄得其伯父子云太博易学游戏玄折字间论人穷达贵贱累多奇中作此赠之
作者：胡炳文
朝代：元
体裁：词

一画先天，谁知得、已涵玄九。这易玄机括，子云传授。杜宇一声春欲晓，牡丹几朵花开昼。问尧夫、数字自何来，俱参透。心胸里，罗星宿。心画上，占爻繇。看肆中帘捲，门前车辏。易字分明书日月，口天真是谈天口。岂太玄而后遂无玄，如今又。
石牛
作者：胡炳文
朝代：元

石牛长卧此溪边，饥不青刍渴不泉。好倩六丁鞭策起，江南多少未耕田。
自强斋诗
作者：胡炳文
朝代：元

励志先须异众儿，观乾之象大哉词。莫轻操几从师乐，正是加餐努力时。黄卷圣贤宜静对，青衿城阙戒荒嬉。昼为夜息何曾息，邻屋鸡鸣正仰思。
赠命卜法术周生
作者：胡炳文
朝代：元

非相自无□□，凭君自相心塘。心事源头活水，相如云影天光。
赠图书胡松友
作者：胡炳文
朝代：元

我有餋生四印，从渠□□双传。推出一窗明月，梅花枝上先天。
赠鹤庵相士四言
作者：胡炳文
朝代：元

我相尔鹤，风骨卓荦。九皋幽漠，九霄寥廓。尔性孤洁，尔音清彻。夜月梅花，松梢晓雪。鹤亦相予，谓予心古。寿当九十，伏生卫武。我闻而笑，鹤起而舞。须臾飞去，莫知尔所。
送张秋辉
作者：胡炳文
朝代：元

造化妙璇玑，谁能测奥微。万星皆夜现，孤月最秋辉。子术如今少，吾年且古稀。相期犹未艾，白发在渔机。
送汪又善之宗文山长
作者：胡炳文
朝代：元

源流活水看鹅湖，诸老曾谈太极图。吃紧辨时非好辨，开端无字岂虚无。绝弦琴尚遗音响，跃冶金须正范模。学计区区无足问，斯文一脉要人扶。
送董深山
作者：胡炳文
朝代：元

远林无限春意，幽谷自涵太空。行到水源穷处，犹闻鸡犬云中。洞口桃花易见，源头活水难寻。欲知云尽不尽，须到山深更深。
送董深山·其一
作者：胡炳文
朝代：元

远林无限春意，幽谷自涵太空。行到水源穷处，犹闻鸡犬云中。
送董深山·其二
作者：胡炳文
朝代：元

洞口桃花易见，源头活水难寻。欲知云尽不尽，须到山深更深。
题休宁夏氏双应堂
作者：胡炳文
朝代：元

几尺坟高手自培，终天无复餋南陔。松楸在望长兴叹，草木无情亦见哀。哭裂碧筠双干起，泪含红药并头开。诗人秪是誇祥瑞，孝感那知心上来。
题叶氏烈女卷
作者：胡炳文
朝代：元

烈女夫天不载移，诰花犹忆被恩时。未同冀缺如宾敬，夐出共姜守义诗。一水星沉秋月皎，半岩松老晚风悲。朅来行实俱名笔，应为流芳勒墓碑。
题吴桂芳所藏张即之墨迹
作者：胡炳文
朝代：元

张公笔法工奇诡，盈丈大书神愈伟。飞来峰头海日红，□虎岩边龙象舞。巨灵血掌擘太岳，雷椎迸火挥电雹。今见小字又不然，层霄闲云淡无脚。桃花春水满唾壶，家园新笋丰雪瘦。故人此饷自不恶，况有一斛明月珠。吴君好奇入骨髓，我学不成空浪许。好待滕光酌酒来，元气淋漓题辞语。
题富山汪王庙
作者：胡炳文
朝代：元

虬髯人出鹿归唐，多少英雄失故乡。昔日六州曾捲土，此邦千载尚尊王。高陵夜雨鸣弓剑，原庙春风洁豆觞。灯火万家元夕夜，谁悲狐兔满连昌。
题扬州琼花
作者：胡炳文
朝代：元

扬州观里琼花树，何代人间得此栽。素质偏宜琳馆护，灵根端自玉京来。九天甘露曾亲浥，三月群芳敢并开。折得一枝春正好，纶巾斜插下瑶台。
题治平寺
作者：胡炳文
朝代：元

二十年前到治平，青山历历记吾曾。花因百五有孤注，寺过十三无一僧。云影长昏天外日，榆烟谁换佛前灯。新安山水依然在，不为空门管废兴。
题祁门郑氏墓
作者：胡炳文
朝代：元

参天独秀几经春，拜墓曾玄数百人。隔陇不知谁氏冢，断烟荒草卧麒麟。
一煞·陈钧佐才俊高，藏彦弘笔力强，缪唐臣慢调偏宜唱。章浩德能吟翰
作者：胡用和
朝代：元

苑清诗句，谷子敬惯捏梨园新乐章，陈清简善画真容像，卢仲敬品玉箫寰中第一，冷起敬操瑶琴世上无双。
一煞·陳鈞佐才俊高，藏彥弘筆力強，繆唐臣慢調偏宜唱。章浩德能吟翰
作者：胡用和
朝代：元

苑清詩句，穀子敬慣捏梨園新樂章，陳清簡善畫真容像，盧仲敬品玉簫寰中第一，冷起敬操瑤琴世上無雙。
七煞·山围龙虎国，城连锦绣乡，四时美景宜欢赏。春风桃李参差吐，夏
作者：胡用和
朝代：元

日榴花取次芳，秋天菊绽冬梅放。
歌岁稔风调雨顺，庆丰年国泰民康。
七煞·山圍龍虎國，城連錦繡鄉，四時美景宜歡賞。春風桃李參差吐，夏
作者：胡用和
朝代：元

日榴花取次芳，秋天菊綻冬梅放。歌歲稔風調雨順，慶豐年國泰民康。
三煞·到冬來助江天雪正飛，撼樓臺風力狂，喜的是紅爐畫閣羊羔釀。霎
作者：胡用和
朝代：元

時間銀砌就錢婆嶺，頃刻處玉妝成石子崗。動弦管聲嘹亮，慶太平有象，賀豐稔時光。
三煞·到冬来助江天雪正飞，撼楼台风力狂，喜的是红炉画阁羊羔酿。霎
作者：胡用和
朝代：元

时间银砌就钱婆岭，顷刻处玉妆成石子岗。
动弦管声嘹亮，庆太平有象，贺丰稔时光。
中吕·粉蝶儿题金陵景
作者：胡用和
朝代：元

万里翱翔，太平年四方归向，定乾坤万国来降。
谷丰登，民安乐，鼓腹讴唱。
读书人幸遇尧唐，五云楼九重天上。
中吕·粉蝶儿题金陵景
作者：胡用和
朝代：元

万里翱翔，太平年四方归向，定干坤万国来降。
谷丰登，民安乐，鼓腹讴唱。
读书人幸遇尧唐，五云楼九重天上。
中呂·粉蝶兒題金陵景
作者：胡用和
朝代：元

萬里翱翔，太平年四方歸向，定乾坤萬國來降。谷豐登，民安樂，鼓腹謳唱。讀書人幸遇堯唐，五雲樓九重天上。
九煞·朝天宫道友多，天界寺僧众广，天禧寺古塔霞光放。三山香火年年
作者：胡用和
朝代：元

盛，十庙英灵世世昌，宝宁寺一境多幽况，鸡鸣山烟笼佛寺，神乐观云拥仙乡。
九煞·朝天宮道友多，天界寺僧眾廣，天禧寺古塔霞光放。三山香火年年
作者：胡用和
朝代：元

盛，十廟英靈世世昌，寶寧寺一境多幽況，雞鳴山煙籠佛寺，神樂觀雲擁仙鄉。
二煞·遗图古迹多，今朝事业昌，太平风景真佳况。诗人有意题难足，胜
作者：胡用和
朝代：元

境无穷咏未详。
曾到处闲中想，莺花世界，诗酒排场。
二煞·遺圖古蹟多，今朝事業昌，太平風景真佳況。詩人有意題難足，勝
作者：胡用和
朝代：元

境無窮詠未詳。曾到處閒中想，鶯花世界，詩酒排場。
五煞·到夏來清涼寺暑氣無，賞心亭夏日長，石頭城煙雨風生浪。秦淮河
作者：胡用和
朝代：元

急水龍舟渡，馬公洞薰風菡萏香，翠微亭綠陰深處炎威爽。儀鳳樓滿窗江月，建龍關四壁山光。
五煞·到夏来清凉寺暑气无，赏心亭夏日长，石头城烟雨风生浪。秦淮河
作者：胡用和
朝代：元

急水龙舟渡，马公洞熏风菡萏香，翠微亭绿阴深处炎威爽。
仪凤楼满窗江月，建龙关四壁山光。
五煞·到夏来清凉寺暑气无，赏心亭夏日长，石头城烟雨风生浪。秦淮河
作者：胡用和
朝代：元

急水龙舟渡，马公洞薰风菡萏香，翠微亭绿阴深处炎威爽。
仪凤楼满窗江月，建龙关四壁山光。
六煞·到春來觀音寺賞牡丹，擁翠園玩海棠，逍遙西圃名園廣。怕花殘朝
作者：胡用和
朝代：元

朝攜妓歌《金縷》，恐春去日日邀朋飲玉漿，有百千處堪遊賞。泛輕舟桃葉渡觀山玩水，跨蹇驢杏花莊拾翠尋芳。
六煞·到春来观音寺赏牡丹，拥翠园玩海棠，逍遥西圃名园广。怕花残朝
作者：胡用和
朝代：元

朝携妓歌《金缕》，恐春去日日邀朋饮玉浆，有百千处堪游赏。
泛轻舟桃叶渡观山玩水，跨蹇驴杏花庄拾翠寻芳。
十一煞·景阳台名尚存，周处台姓且香，拜郊台古迹钟山上。乌龙潭雨至
作者：胡用和
朝代：元

风雷起，白鹭洲潮回烟水茫，雨花台曾有天花降。
跃马涧烟笼曙色，钓鱼台月漾波光。
十一煞·景陽臺名尚存，周處臺姓且香，拜郊臺古蹟鐘山上。烏龍潭雨至
作者：胡用和
朝代：元

風雷起，白鷺洲潮回煙水茫，雨花臺曾有天花降。躍馬澗煙籠曙色，釣魚臺月漾波光。
十煞·南北乾道橋，東西錦繡鄉，四時歌管長春巷。崢嶸高閣侵雲表，奇
作者：胡用和
朝代：元

觀層樓接上蒼，清溪閣煙波蕩，忠勤樓風雲福地，尊經閣詩禮文場。
十煞·南北干道桥，东西锦绣乡，四时歌管长春巷。峥嵘高阁侵云表，奇
作者：胡用和
朝代：元

观层楼接上苍，清溪阁烟波荡，忠勤楼风云福地，尊经阁诗礼文场。
南吕·一枝花隐居
作者：胡用和
朝代：元

左右依两壁山，横竖盖三间屋。
高低田五六亩，周围柳数十株。
活计萧疏，偏容俺闲人物。
两般儿亲自取：不用买江上风生，谁要请天边月出。
南呂·一枝花隱居
作者：胡用和
朝代：元

左右依兩壁山，橫豎蓋三間屋。高低田五六畝，周圍柳數十株。活計蕭疏，偏容俺閒人物。兩般兒親自取：不用買江上風生，誰要請天邊月出。
四煞·到秋來玄武湖碧水澄，青龍山翠色蒼，攜壺策杖登高賞。崇因寺內
作者：胡用和
朝代：元

芙蓉綻，普照庵中桂子香，家家庭院秋砧響。水波濤江橫白露，雁初飛菊吐新黃。
四煞·到秋来玄武湖碧水澄，青龙山翠色苍，携壶策杖登高赏。崇因寺内
作者：胡用和
朝代：元

芙蓉绽，普照庵中桂子香，家家庭院秋砧响。
水波涛江横白露，雁初飞菊吐新黄。
尾声
作者：胡用和
朝代：元

歌楼对酒楼，山光映水光，倩良工写在帏屏上，留与诗人慢慢赏。
尾声·矮窗低屋随缘度，土炕蒲团乐有余，散诞逍遥少荣辱。嗟吁叹吁，
作者：胡用和
朝代：元

心足意足，伴着这松竹梅花做宾主。
尾聲·矮窗低屋隨緣度，土炕蒲團樂有餘，散誕逍遙少榮辱。嗟吁嘆籲，
作者：胡用和
朝代：元

心足意足，伴著這松竹梅花做賓主。
朱履曲·論富貴京都為上，數繁華海內無雙，風流人物貌堂堂。雲山迷遠
作者：胡用和
朝代：元

樹，雪浪湧長江，暮追歡朝玩賞。
朱履曲·论富贵京都为上，数繁华海内无双，风流人物貌堂堂。云山迷远
作者：胡用和
朝代：元

树，雪浪涌长江，暮追欢朝玩赏。
梁州第七·兴到也吟诗数首，懒来时静坐观书。消闲几个知心侣：负薪樵
作者：胡用和
朝代：元

子，执钓渔夫，烹茶石鼎，沽酒葫芦。
崎岖山几里平途，萧疏景无半点尘俗。
染秋光红叶黄花，铺月色清风翠竹，起风声老树苍梧。
有如，画图。
闲中自有闲中趣，看乌兔自来去，百岁光阴迅指无，甲子须臾。
梁州第七·興到也吟詩數首，懶來時靜坐觀書。消閒幾個知心侶：負薪樵
作者：胡用和
朝代：元

子，執釣漁夫，烹茶石鼎，沽酒葫蘆。崎嶇山幾里平途，蕭疏景無半點塵俗。染秋光紅葉黃花，鋪月色清風翠竹，起風聲老樹蒼梧。有如，畫圖。閒中自有閒中趣，看烏兔自來去，百歲光陰迅指無，甲子須臾。
醉春風·宮殿紫雲浮，江上清氣爽。把京都佳致略而間講，講。景物稀奇，
作者：胡用和
朝代：元

鳳城圍繞，士民高尚。
醉春风·宫殿紫云浮，江上清气爽。把京都佳致略而间讲，讲。景物稀奇，
作者：胡用和
朝代：元

凤城围绕，士民高尚。
魔合罗·东南佳丽山河壮，助千古京都气象，人稠物穰景非常，真乃是鱼
作者：胡用和
朝代：元

龙变化之乡。
山形盘踞藏龙虎，台榭崔巍落凤凰。
堪崇尚，载编简累朝盛士，撼乾坤万代传扬。
魔合罗·东南佳丽山河壮，助千古京都气象，人稠物穰景非常，真乃是鱼
作者：胡用和
朝代：元

龙变化之乡。
山形盘踞藏龙虎，台榭崔巍落凤凰。
堪崇尚，载编简累朝盛士，撼干坤万代传扬。
魔合羅·東南佳麗山河壯，助千古京都氣象，人稠物穰景非常，真乃是魚
作者：胡用和
朝代：元

龍變化之鄉。山形盤踞藏龍虎，臺榭崔巍落鳳凰。堪崇尚，載編簡累朝盛士，撼乾坤萬代傳揚。
题思圣堂
作者：胡祇遹
朝代：元
体裁：古风

汶上鲁中都，哲人宰兹邑。石刻思圣堂，后人知仰德。污池困飞龙，鸾凤栖枳棘。天意人岂知，来者三叹息。立言泽万世，贫贱何足惜。再拜登故台，敛衽拱而立。恍如梦见之，受教开茅塞。
【中吕】快活三过朝天子
作者：胡祗遹
朝代：元

赏春梨花白雪飘，杏艳紫霞消。柳丝舞困小蛮腰，显得东风恶。野桥，路迢，一弄儿春光闹。夜来微雨洒芳郊，绿遍江南草。蹇马胃山翁，轻衫乌帽，醉模糊归去好。杖藜头酒挑，花梢上月高，任拍手儿童笑。
【仙吕】一半儿_四景轻衫短
作者：胡祗遹
朝代：元

四景轻衫短帽七香车，九十春光如画图，明日落红谁是主？漫踌躇，一半儿因风一半儿雨。纱幮睡足酒微醒，玉骨冰肌凉自生，骤雨滴残才住声。闪出些月儿明，一半儿阴一半儿晴。荷盘减翠菊花黄，枫叶飘红梧干苍，鸳被不禁昨夜凉。酿秋光，一半儿西风一半儿霜。孤眠嫌煞月儿明，风力禁持酒力醒，窗儿上一枝梅弄影。被儿底梦难成，一半儿温和一半儿冷。
【双调】沉醉东风_月底花间酒
作者：胡祗遹
朝代：元

月底花间酒壶，水边林下茅庐。避虎狼，盟鸥鹭，是个识字的渔夫。蓑笠纶竿钓今古，一任他斜风细雨。渔得鱼心满愿足，樵得樵眼笑眉舒。一个罢了钓竿，一个收了斤斧。林泉下偶然相遇，是两个不识字渔樵士大夫，他两个笑加加的谈今论古。赠妓朱帘秀锦织江边翠竹，绒穿海上明珠。月淡时，风清处，都隔断落红尘土。一片闲情任卷舒，挂尽朝云暮雨。
南乡子·咏李通甫秋扇
作者：胡祗遹
朝代：元

新样玉珑璁。遍赐轻凉满汉宫。记得班姬拈彩笔，恩隆。写人新诗字字工。残暑又西风。动是经年箧笥封。只欠一枝霜后叶，殷红。点破团团璧月空。
南乡子·宿武安李仲威家因营葬事
作者：胡祗遹
朝代：元

梦破五更头。万虑关心不可收。忧世忧身无限事，多忧。自笑元龙百尺楼。寒叶雨声稠。百蛰无声已暮秋。一岁又从流水去，悠悠。明日田家酒百瓯。
太常引·为汪奉御夫人寿日
作者：胡祗遹
朝代：元

庆门华胄几千秋。更名父、早封侯。天性自贞柔。立闺范、并州应州。一杯千岁，嫩凉时节，暑气雨前收。寿酒劝金瓯。记岁岁、西风画楼。
太常引·寄王提刑仲谋
作者：胡祗遹
朝代：元

七年分袂一相逢。倏南北、又匆匆。白发两衰翁。纵握手、浑如梦中。共山如画，洹溪如练，空几度春风。觞咏几时同。休直待、功名景钟。
太常引·寄王提刑仲谋
作者：胡祗遹
朝代：元

七年分袂一相逢。＊南北、又匆匆。白发两衰翁。纵握手、浑如梦中。共山如画，洹溪如练，空几度春风。觞咏几时同。休直待、功名景钟。
快活三
作者：胡祗遹
朝代：元
体裁：曲

梨花白雪飘。杏萼紫霞销。柳丝舞困小蛮腰。显得东风恶。
摸鱼儿·玉簪
作者：胡祗遹
朝代：元

问秋香都在何许。棠阴暮凉风露。空圆不费司花巧，玉立幽闲丰度。如欲语。似含诉。一襟清苦愁千缕。长门夜雨。更月暗灯昏，水沉烟烬，寂寞琐窗户。凭谁问，见弃宣和花谱。应为孤高自娱。升平枕上温柔梦，不到琳宫仙府。仍为汝。待安排，软金罗幕重遮护。秋霜良苦。怕清夜无人，天寒翠袖，孤影更衰素。
木兰花慢
作者：胡祗遹
朝代：元

倚西风闲坐，谈清影，玉亭亭。问幽苦芳心，何时解语，脉脉盈盈。秋香欲无还有，似自怜、不嫁惜娉婷。好在芙蓉城阙，梦回罗袜尘生。多情争似总无情。残照又西倾。怕去去兰舟，露凉烟冷，月落参横。沙雁也能留客，倩溪光、相照晚妆明。缓按梁州丝竹，听番白苎新声。
木兰花慢
作者：胡祗遹
朝代：元
体裁：词

爱玲珑红玉，光照夜，满庭春。更翠焰浮空，朱明射月，和气留人。河东上元佳节，念客怀、谁与作情亲。喜二三更雅集，清欢满意慇勤。人生元夜几番新。贤主亦佳宾。尽月转参横，香残烛烬，犹胜芳晨。团圞膝前儿女，放杯行、到手莫辞频。灯火佳庭此夕，明朝世务红尘。
木兰花慢
作者：胡祗遹
朝代：元

爱玲珑红玉，光照夜，满庭春。更翠焰浮空，朱明射月，和气留人。河东上元佳节，念客怀、谁作□情亲。喜二三更雅集，清欢满意殷勤。人生元夜几番新。贤主亦佳宾。尽月转参横，香残烛烬，犹胜芳晨。团圞膝前儿女，放杯行、到手莫辞频。灯火佳庭此夕，明朝世务红尘。
木兰花慢
作者：胡祗遹
朝代：元

状骊歌慷慨，望天际，送君行。眇月窟张骞，雪山殷侑，虚擅英名。忠肝落落如铁，要无穷渤澥驱长鲸。笑指扶桑去路，等闲风浪谁惊。士当一节了平生。羞狗苟蝇营。仗雷电神威，风云圣算，何往无成。佳声定随潮信，报东夷重译觐来庭。好个皇朝盛事，毋忘纪石蓬瀛。
木兰花慢
作者：胡祗遹
朝代：元

百年湖海气，得初效，处囊锥。更绿鬓朱颜，雄姿英发，光射征衣。大夫喜伸知己，感宸恩深重此身微。虎节才辞北阙，丹诚已落东垂。中天雨露彻偏裨。只欠海诸夷。好敷悉丁宁，殷勤感悟，立解疑危。边隔普沾王化，便细心怀德径来威。一降功名事了，清御史册腾辉。
木兰花慢
作者：胡祗遹
朝代：元

要深名洋溢，须涉险，卒奇功。尽万里苍溟，鱼龙吹浪，□□□□。□□□□□□，□□□□□□□□。□□□□海若，能如十万兵雄。明年春暖际天东。佳报定先通。看倭氏称藩，遐夷稽颡，异服殊容。都人聚肩重足，喜归来、朝拜大明宫。寄语三吴百越，休夸江水连空。
木兰花慢·庆翰长八十
作者：胡祗遹
朝代：元

应飞熊佳兆，年共德，两俱高。论少日才名，遐龄劲节，合擅中朝。文章在公余事，快笔端、云海□风涛。四海名卿奇士，百年齐入钧陶。笑将经济让儿曹。万事一秋毫。享内相尊荣，金莲画烛，宫锦朝袍。投壶雅歌文会，尽百杯、春色醉仙桃。好为升平强健，宾从东岱南郊。
木兰花慢·庆翰长八十
作者：胡祗遹
朝代：元
体裁：词

应飞熊佳兆，年共德，两俱高。论少日才名，遐龄劲节，合擅中朝。文章在公馀事，快笔端、云海捲风涛。四海名卿奇士，百年齐入钧陶。笑将经济让儿曹。万事一秋毫。享内相尊荣，金莲画烛，宫锦朝袍。投壶雅歌文会，尽百杯、春色醉仙桃。好为升平强健，宾从东岱南郊。
木兰花慢·春日独游西溪
作者：胡祗遹
朝代：元

爱西溪花柳，红灼灼，绿阴阴。更细水园池，修篁门巷，一径幽深。春风一声啼鸟，道韶华、一刻抵千金。飞絮游丝白日，忍教寂寞消沉。我来无伴独幽寻。高处更登临。但白发衰颜，羸骖倦仆，几度长吟。人生百年适意，喜今年、方始遂归心。醉引壶觞自酌，放歌残照清林。
木兰花慢·留题济南北城水门
作者：胡祗遹
朝代：元

历雄都大邑，厌车马，市尘深。爱历下风烟，江湖□郭，城市山林。人家水芝香里，看万屏千嶂变晴阴。无问买山高价，休论寸土千金。偶因王事惬闲心。佳处更登临。倩万斛泉珠，四围岚翠，一洗尘襟。强齐霸图陈迹，但华山平野耸孤岑。今夕高筵清赏，明朝驿骑骎骎。
木兰花慢·赠歌妓
作者：胡祗遹
朝代：元

话兴亡千古，试听取，是和非。爱海雨江风，娇莺雏凤，相和相催。泠泠一声徐起，坠梁尘、不放彩云飞。按止玉纤牙拍，细倾万斛珠玑。又如辩士遇秦仪。六国等儿嬉。看捭阖纵横，东强西弱，一转危机。千人洗心倾耳，向花梢、不觉月阴移。日日新声妙语，人间何事颦眉。
木兰花慢·酬宋炼师赠梅
作者：胡祗遹
朝代：元

爱清香疏影，问谁识，岁寒心。称月底溪桥，水边篱落，雪后园林。仙家亦怜幽独，美玉堂、温水静相寻。写影华光醉墨，招魂和靖清吟。陶潜官罢杜门深。门客欲谁临。谢携酒扶花，敲门见过，一洗尘襟。挥毫径酬雅意，拚醉来、忘却雪盈簪。更结松筠高会，从渠桃李繁阴。
水调歌头·宴乐
作者：胡祗遹
朝代：元

呜咽洞箫里，皓齿艳歌声。同声同气相应，双凤一时鸣。春昼沉香火底，凉月碧桃花下，握手共谁听。有酒且勿醉，细倩玉纤倾。白髭须，缘底事，为愁生。尊前怨思儿女，向我诉衷情。东第贵官鼓吹，北里市尘筝笛，适意各忻荣。老耳未聋聩，日日饮升平。
水调歌头·宴乐
作者：胡祗遹
朝代：元

呜咽洞箫里，皓齿＊歌声。同声同气相应，双凤一时鸣。春书沉香火底，凉月碧桃花下，握手共谁听。有酒且勿醉，细倩玉纤倾。白髭＊，缘底事，为愁生。尊前怨思儿女，向我诉衷情。东第贵官鼓吹，北里市尘筝笛，适意各忻荣。老耳未聋聩，日日饮升平。
水调歌头·庆翰长生朝
作者：胡祗遹
朝代：元

千古大名下，五福几人全。相如妙龄词赋，一降冠群贤。姓字家传户说，丰表芒寒色正，星日丽青天。朱服赤墀里，绿发玉堂仙。忽西风，吹梦破，海成田。冥冥造物，云龙风虎又夤缘。两代斯文盟主，百载中朝元老，雅望更谁先。好藉金莲烛，寿酒要如川。
水调歌头·招友人饮
作者：胡祗遹
朝代：元

人处六函内，蚊睫一微尘。匆匆数十寒暑，驹隙等逡巡。礼乐衣冠缚束，文字功名汨没，辱宠万悲忻。雅意竟谁了，含恨入荒闉。笑缁黄，夸解脱，保天真。将心自游，溟涬屈蛰不生春。气化也应归尽，云影白衣苍狗，何处驻阳神。莫听三家语，来作醉乡民。
水调歌头·招友人饮
作者：胡祗遹
朝代：元
体裁：词

人处六函内，蚊睫一微尘。匆匆数十寒暑，驹隙等逡巡。礼乐衣冠缚束，文字功名汨没，辱宠万悲忻。雅意竟谁了，含恨入荒闉。笑缁黄，誇解脱，保天真。将心自游，溟涬屈蛰不生春。气化也应归尽，云影白衣苍狗，何处驻阳神。莫听三家语，来作醉乡民。
水调歌头·赏白莲招饮
作者：胡祗遹
朝代：元

妖娆厌红紫，来赏玉湖秋。亭亭水花凝伫，万解冷香浮。初讶西风静婉，又似五湖西子，相对更风流。翠涧宝钗滑，重整玉搔头。泛云腴，歌白雪，卷琼瓯。尊前共花倾倒，一醉洗闲愁。屈指秋光能几，歌咏太平风景，佳处合迟留。更倩月为烛，散发弄扁舟。
水调歌头·赏白莲招饮
作者：胡祗遹
朝代：元
体裁：词

妖娆厌红紫，来赏玉湖秋。亭亭水花凝伫，万解冷香浮。初讶西风静婉，又似五湖西子，相对更风流。翠涧宝钗滑，重整玉搔头。泛云腴，歌白雪，捲琼瓯。尊前共花倾倒，一醉洗闲愁。屈指秋光能几，歌咏太平风景，佳处合迟留。更倩月为烛，散发弄扁舟。
江城子·夜饮池上
作者：胡祗遹
朝代：元

摩诃池上水风情。露零零。月华明。玉簟铢衣，清影照闲情。一曲洞仙歌未阕，霜叶满，凤凰城。醉魂轻举上青冥。閟仙扃。堕沧溟。散作秋香，无语话三生。安得青莲同把酒，挥醉墨，问枯荣。
沉醉东风·赠妓朱帘秀
作者：胡祗遹
朝代：元

锦织江边翠竹，绒穿海上明珠。月淡时风清处，都隔断落红尘土。一片闲云任卷舒，挂尽朝云暮雨。
点绛唇·赠妓
作者：胡祗遹
朝代：元

风度高闲，水仙花露幽香吐。等闲尊俎。细听黄金缕。命薄秋娘，梦断霓裳舞。黄梅雨。燕俦莺侣。那解芳心苦。
西江月
作者：胡祗遹
朝代：元

晚食甘于粱肉，徐行稳似轩车。直须朝暮苦驰驱。指望凌烟高处。前日丰碑旌表，今朝贬窜妻孥。喜为正直怒奸谀。自古忠臣良苦。
阳春曲·春景
作者：胡祗遹
朝代：元
体裁：曲

几枝红雪墙头杏，数点青山屋上屏。一春能得几晴明？三月景，宜醉不宜醒。残花酝酿蜂儿蜜，细雨调和燕子泥。绿窗春睡觉来迟。谁唤起？窗外晓莺啼。一帘红雨桃花谢，十里清阴柳影斜。洛阳花酒一时别。春去也，闲煞旧蜂蝶。
鹧鸪天·甥孙以红叶扇索乐府
作者：胡祗遹
朝代：元

露冷霜寒百卉腓。容光来与菊花期。雪香睡足青春梦，晚节随时始衣绯。流水远，夕阳迟。秋山敛黛让晴晖。醉魂不逐西风散，璧月瑶宫晚更宜。
句
作者：胡祥
朝代：元

易地时沾沛然雨，平畴轻拂快哉风。
送宪使李正卿移节江陵
作者：胡祺
朝代：元
体裁：七言律诗

山立长身气凛然，使君元是锦袍仙。星移玉节临三楚，露贮冰壶下九天。碧树渚宫秋色老，甘棠南纪昼阴连。姓名已报金瓯覆，早作商霖遍八埏。
沉醉东风·渔得鱼心满意足
作者：胡绍开
朝代：元

渔得鱼心满意足，樵得樵眼笑眉舒。一个罢了钓竿，一个收了斤斧，林泉下偶然相遇。是两个不识字渔樵士大夫，他两个笑加加的谈今论古。
直沽谣
作者：臧鲁山
朝代：元

杂遝东入海，归来几人在。纷纷道路觅亨衢，笑我蓬门绝冠盖。虎不食堂上肉，狼不惊里中妇。风尘出门即险阻，何况茫茫海如许。去年吴人赴燕蓟，南风吹人浪如砥。一时输粟得官归，杀马椎牛宴闾里。今年吴儿求高迁，复祷天妃海上船。北风吹魂坠黑水，始知溟渤皆墓田。劝君陆行莫忘莱州道，水行莫忘沙门岛。豺狼当路蛟龙争，宁论他人致身早。君不见贾胡剖腹藏明珠，后来无人鉴覆车。明年五月南风起，犹有行人问直沽。
书画舫以春水船如天上坐老年花似雾中看分韵得花字
作者：自恢
朝代：元
体裁：七言律诗

绿波池头书画舫，窗开晴日见梅花。爱贤曾读当时传，好事尝传米老家。座上酒罂倾腊蚁，砚坳书水滴文蛙。艰时会合须谋醉，莫向空江叹岁华。
书画舫饯谢子兰以江东日暮云分韵得暮字
作者：自恢
朝代：元
体裁：古风

结屋如画船，飞梁水中度。回窗与曲槛，粲粲足可数。书卷高满床，张图设茶具。驩虞集佳宾，山水发深趣。幽人殊方来，雅论夙钦慕。眷言聊徜徉，扁舟逐飞鹜。明当送子行，相期迟岁暮。
偶成
作者：自恢
朝代：元
体裁：七言绝句

金沙溪上柳条齐，白鸟群飞落照低。十里荷花红胜锦，好山都在画桥西。
端阳前一日于顾仲瑛席上分题赋得昆山
作者：自恢
朝代：元
体裁：古风

马鞍山在句吴东，山中佳气时郁葱。层峦起伏积空翠，芙蓉削出青天中。六丁夜半石垒壁，殿阁煌煌绚金碧。响师燕坐讲大乘，虎来问法作人立。天花散雨娑罗树，闻声供命云深处。我时细读孟郊诗，兴来更上龙洲墓。忆昔曾同信信友，七尺枯藤长在手。数年音问堕茫然，顿觉羁怀醉如酒。嗟彼习俗耽欢娱，锦鞯细马红氍毹。画船吹箫挝大鼓，吴儿棹歌越女歈。只今歌乐难再得，面颜已带风尘色。何如张宴溪上楼，山光倒浸湖光白。我爱虎头金粟子，十载论交淡如水。每怀故旧参与商，三老到门惊复喜。我留玉山君即归，天风泠泠吹客衣。人生会合如梦寐，焉能对酒成吁嚱。我歌长歌君起舞，山川信美非吾土。褰裳涉涧采昌阳，且向山中作端午。
送海上人还荆门
作者：自恢
朝代：元

遍礼南朝古佛宫，荆岑春去百花浓。江通楚蜀波涛壮，山入湖湘紫翠重。主杖穿云随白鹿，军持分水浴苍龙。欲知后夜相思梦，月落猿啼满竺峰。
送海上人还荆门
作者：自恢
朝代：元
体裁：七言律诗

遍礼南朝古佛宫，荆岑春去百花浓。江通楚蜀波涛壮，山入湖湘紫翠重。拄杖穿云随白鹿，军持分水浴苍龙。欲知后夜相思梦，月落猿啼满竺峰。
题唐子华画山水
作者：自恢
朝代：元
体裁：七言绝句

江云如雪树高低，竹里人家傍水西。满地松阴春雨过，好山青似若耶溪。
续兰亭会补任城吕系诗
作者：自悦
朝代：元

崇阿抚神秘，微风扇和淳。灵雨既云沐，品汇区以陈。兰苕擢中沚，葩萼媚芳辰。散怀得真契，引觞答熙春。
吴门遇江左外史
作者：至仁
朝代：元

阖闾城外故人过，客里相逢感慨多。夜雨莲荒庐岳社，秋风木落洞庭波。远公道业惊吾老，潜子才华奈尔何。戎马十年乡国梦，结茅何处共云萝。
奉答虞伯生侍讲
作者：至仁
朝代：元

散花丈室拥天姝，金粟如来安稳无。不二门开唯一默，对谈还许老文殊。
李焕章竹石居
作者：至仁
朝代：元

翔凤历四海，故巢何处安？蓬莱苍石外，风雨长琅玕。
次韵寄唐伯刚断事
作者：至仁
朝代：元
体裁：七言绝句

野水芙蕖绕鹤汀，画桥杨柳挂鱼罾。秋风携手青溪曲，竹杖荷衣一个僧。
次韵寄唐伯刚断事二首
作者：至仁
朝代：元

一轩凉雨读《楞伽》，三复停云感物华。金粟如来方丈室，香风满地散天花。野水芙渠绕鹤汀，画桥杨柳挂鱼罾。秋风携手青溪曲，竹杖荷衣一个僧。
次韵寄唐伯刚断事二首·其一
作者：至仁
朝代：元

一轩凉雨读《楞伽》，三复停云感物华。金粟如来方丈室，香风满地散天花。
次韵寄唐伯刚断事二首·其二
作者：至仁
朝代：元

野水芙渠绕鹤汀，画桥杨柳挂鱼罾。秋风携手青溪曲，竹杖荷衣一个僧。
次韵徐大章移居
作者：至仁
朝代：元

借屋藏书避世喧，地偏尘远水云繁。篱前沙渚群鸥卧，村外人家万蚁屯。春送兰香浮绮席，月移梅影度柴门。杖藜惯识湖东路，今雨还寻孺子论。
次韵竺元和尚山讴四首
作者：至仁
朝代：元

白云招我归，清泉濯我足。閒将贝叶书，遥对青山读。童子拾松花，邻翁分野蔌。却忆马驹师，一箭中群鹿。独坐孤峰颠，终朝无过客。一啸心自閒，群魔气应索。池清月更明，风静叶还落。白叟荷樵归，高歌赤双脚。
次韵竺元和尚山讴四首·其一
作者：至仁
朝代：元

白云招我归，清泉濯我足。閒将贝叶书，遥对青山读。童子拾松花，邻翁分野蔌。却忆马驹师，一箭中群鹿。
次韵竺元和尚山讴四首·其三
作者：至仁
朝代：元

独坐孤峰颠，终朝无过客。一啸心自閒，群魔气应索。池清月更明，风静叶还落。白叟荷樵归，高歌赤双脚。
次韵竺元和尚山讴四首·其二
作者：至仁
朝代：元

千峰梅雨歇，绕舍流泉音。万物各有适，孤云独无心。时歌少林曲，还共寒山吟。啼鸟忽飞去，落花幽径深。
次韵竺元和尚山讴四首·其二
作者：至仁
朝代：元

千峰梅雨歇，绕舍流泉音。万物各有适，孤云独无心。时歌少林曲，还共寒山吟。啼鸟忽飞去，落花幽径深。梅花报春信，竹外香风吹。青山与世隔，幽意何人知。冰霜政严洁，云石相因依。伫立望归鹤，月上寒松枝。
次韵竺元和尚山讴四首·其四
作者：至仁
朝代：元

梅花报春信，竹外香风吹。青山与世隔，幽意何人知。冰霜政严洁，云石相因依。伫立望归鹤，月上寒松枝。
次韵答张仲举承旨
作者：至仁
朝代：元

沉香亭北赋名华，四海车书正一家。总道天关严虎豹，那知陆地起龙蛇。词臣自昔推张说，边将何人继赵奢。南国云山浑似旧，几时函谷度牛车。
次韵答柳仲修宣使
作者：至仁
朝代：元

兵戈宇宙谁知己，风雨东南话故乡。禅伯自惭非觉老，诗豪今喜得刘郎。海门雁叫江枫赤，泽国云来野日黄。怅望庭闱空白发，菊花霜露几重阳。
次韵简苏昌龄学士仲铭禅师
作者：至仁
朝代：元

曾向燕然勒汉铭，吴门今对万山青。朝端声价苏司业，海内交游嵩仲灵。何日袈裟登钓艇，此时云锦照溪亭。一尊正候陶徵士，莫学三闾爱独醒。
次韵马国瑞员外游会稽
作者：至仁
朝代：元

江上杨花落，孤帆度远汀。潮连沧海白，山拥会稽青。逸少笼鹅帖，支郎放鹤亭。登临有新制，毋惜寄林扃。
至正廿二年冬十二月予访云海禅师于龙渊山中握手叙契阔欢甚且观其殿楼竹树宛然如全盛时因念东南幢刹率为兵燹而朋旧多沦替所历有沧桑之叹而禅师之交义之愿力有如此者遂作诗以纪之云
作者：至仁
朝代：元

钓艇加沙度晓晴，浮图倒影若门迎。碧潭波冷白龙卧，翠竹云深丹凤鸣。乱后楼台符愿力，岁寒松柏见交情。欲从池上结荷屋，天地干戈尚战争。
赠夏君美同知
作者：至仁
朝代：元

海宇烟尘日夜生，中兴诸将正鏖兵。郦生三寸澜翻舌，一旦来归七十城。
送兴祖庭游会稽
作者：至仁
朝代：元

故人别我向何处，岁晏扁舟泛若邪。万壑千岩风雪后，杖藜随处看梅花。
送厚元载游会稽
作者：至仁
朝代：元

胜游还与马迁同，直上东南第一峰。神禹穴深苍木合，李斯碑在紫苔封。晚云仙岛翔归鹤，夜雨灵湫起蛰龙。若见故人烦问讯，松间石上几时逢。
送奯上人还日本并简双林明极和尚
作者：至仁
朝代：元

十年问法天王地，万里乡山碧海东。雪室有禅传鼻祖，蒲帆无恙转秋风。潮连蓬岛晴云白，霞拥扶桑晓日红。为问双林老尊者，尺书还寄北来鸿。
送愚仲和尚
作者：至仁
朝代：元

山阴别后道偏腴，海上归来兴不孤。短杖看云怀鹫岭，扁舟载月度鸳湖。岂无大士同香饭，会有神龙献宝珠。老桂吹花应有约，岩前共听白猿呼。
送楠上人归定水并简见心禅师
作者：至仁
朝代：元

阿师说法双峰下，白昼天花作雪飞。烽火隔江音问绝，秋风海上片帆归。
送谦上人还日本并简天龙石室和尚
作者：至仁
朝代：元

回首扶桑若个边，春风万里上归船。神龙馈供云迷海，仙女吹花月在天。密意西来端有得，新诗东去岂无传。若逢石室烦通问，岁晚南湖学种莲。
集杜句述怀寄见心书记
作者：至仁
朝代：元

宿鸟恋本枝，南雁意在北。飘飘愧此身，一岁四行役。所忧盗贼多，不独冻馁迫。东下姑苏台，残年傍水国。金银佛寺开，信美无与适。细人尚姑息，贤者贵为德。之子白玉温，令我心悦怿。晤语契深心，洞彻有清识。学贯天人际，溟涨与笔力。神功接混茫，风雷缠地脉。灵芝冠众芳，冰壶动瑶碧。紫燕自超诣，尤异是龙脊。流传必绝伦，许与必词伯。喧争懒著鞭，飞腾知有策。吾道属艰难，鸾凤有铩翮。天门郁嵯峨，乘槎断消息。干戈尚纵横，道路时通塞。顾惟鲁钝姿，养生终自惜。桃源无处寻，黎民糠籺窄。故国莽丘墟，梦归归未得。怅彼高飞禽，何以有羽翼。匡山读书处，宿昔长荆棘。阴房鬼火青，战地骸骨白。骨肉恩书重，看云泪横臆。西江万里船，终当挂帆席。天寒鸧鸹呼，北风破南极。梅花已飞翻，节序昨夜隔。感激在知音，书此豁平昔。
题秋色归舟图
作者：至仁
朝代：元

满目烽烟万国秋，江山何处可追游。吴淞水落鲈鱼美，风雨归来一钓舟。
饮绿轩
作者：至仁
朝代：元

道人住清溪，日饮溪中绿。涤虑发天光，心花瑩如玉。复爱溪上云，时来檐下宿。
饮绿轩
作者：至仁
朝代：元
体裁：古风

道人住清溪，日饮溪中绿。涤虑发天光，心花莹如玉。复爱溪上云，时来檐下宿。
句
作者：至刚
朝代：元

菖蒲叶瘦黄花老，白虎黄猿自往来。砂锅常煮和根菜，不与人间气味同。
山居
作者：至刚
朝代：元
体裁：七言绝句

门外青山知几堆，白云閒锁不曾开。岭梅也似怜孤茕，时送暗香窗外来。
寄玉山徵君·其一
作者：至奂
朝代：元
体裁：七言律诗

草堂风物静朝曛，春日题诗每忆君。涧底松青疑过雨，山头玉气总成云。神鹏未展溟南翮，天马能空冀北群。会见丹阳为内史，笑挥白羽树高勋。
寄玉山徵君·其三
作者：至奂
朝代：元
体裁：七言律诗

小径升堂旧不斜，幽居浑似杜陵家。五株桃树当春草，一带溪流入浣花。每自放船歌白苧，也从漉酒脱乌纱。风流更忆瀛洲客，应献安期枣似瓜。
寄玉山徵君·其二
作者：至奂
朝代：元
体裁：七言律诗

老去高情独放歌，新亭结构近沧波。狎鸥泛渚知人意，稚子应门喜客过。山色湖光春浩荡，碧梧翠竹雨婆娑。绝胜池上山公子，醉著江东白鹭蓑。
寄玉山徵君·其四
作者：至奂
朝代：元
体裁：七言律诗

春到江南野水滨，绝怜幽事总相亲。风飘玉雪柳花落，雨湿琅玕竹树新。洗砚时时临晋帖，赋诗往往似唐人。向来为识江村路，此日过从莫厌频。
春草池绿波亭
作者：至奂
朝代：元
体裁：五言律诗

为爱幽居好，清池近草堂。雨晴春澹沲，月白夜光芒。忆弟情何极，题诗兴不忘。秖应无俗事，濯足向沧浪。
寄虎丘逢上人
作者：至谌
朝代：元
体裁：五言律诗

短簿祠前客，才华老更成。题诗临剑阁，把酒对江城。雪乳香初泛，冰丝韵转清。空山坐相忆，寒月到窗明。
圣节诗
作者：舒元易
朝代：元
体裁：七言律诗

乐奏云门金阙高，春风汎酒入蒲萄。九重天上尊尧舜，万岁声中拜禹皋。仁蔼乾坤知帝业，明同日月见秋毫。愿推大道为君寿，不用瑶池荐海桃。
幽事
作者：舒远
朝代：元

树绕重门尽日阴，倚风时听晚蝉吟。采松酿酒开除事，画纸围棋消遣心。亲旧殊方音邈邈，兵戈满地夜沉沉。眼前得失君休问，家住云窝深复深。
庄居述怀二绝
作者：舒远
朝代：元

花如铺锦柳如绵，落日空山哭杜鹃。痴客不知尘世事，颠厓长伴白云眠。春山青泼雨初收，人倚衡门独自愁。路上相逢遍荆棘，酸风吹袂泪交流。
庄居述怀二绝·其一
作者：舒远
朝代：元

花如铺锦柳如绵，落日空山哭杜鹃。痴客不知尘世事，颠厓长伴白云眠。
庄居述怀二绝·其二
作者：舒远
朝代：元

春山青泼雨初收，人倚衡门独自愁。路上相逢遍荆棘，酸风吹袂泪交流。
早行和弟可庵二首
作者：舒远
朝代：元

月落霜林乌早啼，风生驿路马频嘶。柴门犬吠天将曙，知有人家住隔溪。鸡鸣野客整雕鞍，路渐分明出乱山。记得少年因中酒，一竿红日倚歌鬟。
早行和弟可庵二首·其一
作者：舒远
朝代：元

月落霜林乌早啼，风生驿路马频嘶。柴门犬吠天将曙，知有人家住隔溪。
早行和弟可庵二首·其二
作者：舒远
朝代：元

鸡鸣野客整雕鞍，路渐分明出乱山。记得少年因中酒，一竿红日倚歌鬟。
秋日郊行
作者：舒远
朝代：元

阴霾扫净山历历，晴谷回转泉涓涓。群雀噪风世欲幻，一狐啸日天为旋。祥光垂情闵下土，秋色著意开平川。我老英雄一掬泪，夜深洒向虚皇前。
临江仙·偶成
作者：舒逊
朝代：元

银烛光摇秋夜永，一天凉侵诗脾。鸣虫唧唧漏迟迟。半生春梦里，彷佛是耶非。万事破除惟有酒，当歌不饮何如。人生七十古来稀。休争强与弱，行乐是便宜。
和人韵
作者：舒逊
朝代：元

山水有真趣，琴书得自由。歌诗哦字眼，沽酒过墙头。南国黄花景，西风白雁秋。何人发幽兴，吹笛倚江楼。
和蔡原英暮春杂咏二首
作者：舒逊
朝代：元

处处鹃声急，春光大半非。绿扶官柳暗，红点岸花飞。竹坞消残霭，柴门掩落晖。高人寻友罢，独抱一琴归。十日九风雨，春来有许阴。气腾三岛暝，绿涨一江深。苔匝痕犹湿，花垂力不禁。遥怜杜陵老，麻麦正关心。
和蔡原英暮春杂咏二首·其一
作者：舒逊
朝代：元

处处鹃声急，春光大半非。绿扶官柳暗，红点岸花飞。竹坞消残霭，柴门掩落晖。高人寻友罢，独抱一琴归。
和蔡原英暮春杂咏二首·其二
作者：舒逊
朝代：元

十日九风雨，春来有许阴。气腾三岛暝，绿涨一江深。苔匝痕犹湿，花垂力不禁。遥怜杜陵老，麻麦正关心。
和许知县织妇吟二首
作者：舒逊
朝代：元

锦织并蒂花，花成谩停梭。停梭复细看，人与花如何？明月照中天，败叶鸣寒柯。谁知恩爱心，翻成离恨多。双星照短牖，孤月悬高枝。仰睇星月明，对此令人悲。手持并州刀，为君裁寒衣。不忍密密缝，此心君应知。
和许知县织妇吟二首·其一
作者：舒逊
朝代：元

锦织并蒂花，花成谩停梭。停梭复细看，人与花如何？明月照中天，败叶鸣寒柯。谁知恩爱心，翻成离恨多。
和许知县织妇吟二首·其二
作者：舒逊
朝代：元

双星照短牖，孤月悬高枝。仰睇星月明，对此令人悲。手持并州刀，为君裁寒衣。不忍密密缝，此心君应知。
和谢宗可霜华花雾尘诗三韵
作者：舒逊
朝代：元

宿酒禁持梦乍醒，阴阴芳树鸟无声。轻笼翠色溶溶晓，渐复红香淡淡晴。误避茶烟跧老鹤，惯藏柳影咽娇莺。东风却怕花神怪，捲起霏微幕不成。
子周倡和贞素兄佳什见寄因次其韵
作者：舒逊
朝代：元

涧谷深深图画开，依稀潭第等蓬莱。雨馀远岫青凝黛，水涨平池绿泼醅。话旧西窗烧绛蜡，吟情东阁动寒梅。杜陵已喜千间庇，司马应怜四壁颓。下榻每应高士至，抱琴时有故人来。采芝不独商山老，亦有韬光辅世材。
感皇恩·述怀
作者：舒逊
朝代：元

疏雨滴清秋，洗残流火，爽动凉飙透帘幕。寒蛩吟彻，谁道小□萧索。青镫相伴，我情依约。萤照更残，鸟啼月落。非壮山城数声角。漫漫长夜扣角。长歌方觉。人生能有几许行乐。
木兰花慢·寿贞素兄
作者：舒逊
朝代：元

怪夜来南极，祥光炯炯中天。恰先借新春，暂留残腊，为庆稀年。弟兄垂垂白发，愿年年辉映棣楼前。尊酒光摇□旭，炉熏细袅轻烟。诗书一脉继青毡。五世喜家传。忆京□横经，天台振铎，往事悠然。回头十年如梦，看园花灼灼几春妍。争似苍苍松柏，岁寒同保贞坚。
李谪仙
作者：舒逊
朝代：元

召对金銮殿，荣膺白玉堂。气吞高力士，眼识郭汾王。醉骨生疑蜕，诗名死更香。何由见颜色，月落照空梁。
水调歌头·寿贞素兄
作者：舒逊
朝代：元

稀年古来少，何况又逾三。双瞳炯炯凝碧，白发更盈簪。刚把残冬留住，先借新春四日，拚醉倚晴酣。荣悴付定命，艰险任经谙。舞斑衣，沽腊酝，典春衫。觥筹兄弟交错，同是鬓鬖鬖。自喜衣冠奕世，未堕诗书如线，此外更何惭。笑问梅花信，春已到枝南。
江亭秋霁图为黄友仁题
作者：舒逊
朝代：元

万顷波光烟缥缈，风飒秋声生木杪。隔江彷佛是江南，一带远山青未了。何人独引小奚僮，来访幽亭玩易翁。亭下扁舟缆莫解，矶头昨夜多颠风。
满江红·小庄有感
作者：舒逊
朝代：元

岁晚江空，更风雪、连朝情恶。门紧闭、清寒奰屃，重重帘幕。老屋数椽聊掩庇，山田几亩多硗确。叹前村、乔木碧参天，今凋落。三杯酒，还堪乐。一局棋，尤难着。任功名盖世，到头都错。世事宛如春梦短，人情恰似秋云薄。对青灯、感慨几兴亡，今犹昨。
满江红·小庄有感
作者：舒逊
朝代：元

岁晚江空，更风雪、连朝情恶。门紧闭、清寒＊＊，重重帘幕。老屋数椽聊掩庇，山田几亩多硗确。叹前村、乔木碧参天，今凋落。三杯酒，还堪乐。一局棋，尤难着。任功名盖世，到头都错。世事宛如春梦短，人情恰似秋云薄。对青灯、感慨几兴亡，今犹昨。
送丘克明副使休官归河南
作者：舒逊
朝代：元

二孤高枕大江流，天入苍茫日夜浮。帆影远连巴蜀晓，橹声清入洞庭秋。菊松雅兴同元亮，泉石幽盟慕许由。别后相思梅正发，月明千里倚江楼。
道中
作者：舒逊
朝代：元

雨来云里山头低，雨收云束山腰齐。眼前好景吟不得，天风泠泠马频嘶。
重九日
作者：舒逊
朝代：元

去年登高灵山颠，新诗醉写秋风前。金杯酒泛紫萸滑，乌纱帽插黄花偏。今年潇潇坐风雨，回首往事心茫然。青山当户为故友，白发兄弟罗酒筵。丹枫染霜明秋色，白雁叫云横暮天。醉穷老眼浩无际，剩欲乘风游八埏。
题度洪富岭道中
作者：舒逊
朝代：元

蹋破琼瑶路，行穿翡翠岑。光摇鳌背稳，迹印兽蹄深。冰瑩奁开镜，泉凝玉坠簪。野梅香彻骨，三嗅动微吟。
题度洪富岭道中
作者：舒逊
朝代：元
体裁：五言律诗

蹋破琼瑶路，行穿翡翠岑。光摇鳌背稳，迹印兽蹄深。冰莹奁开镜，泉凝玉坠簪。野梅香彻骨，三嗅动微吟。
题百马图
作者：舒逊
朝代：元

诏许平戎罢战还，征鞍初卸汗初乾。从今归牧华山后，只许丹青画里看。
题秋江图为黄友仁赋
作者：舒逊
朝代：元

老树槎牙石巃嵷，隔岸人家紫烟重。长江苍茫日夜浮，天堑西来云影动。驾风上水谁家船，片帆高飏孤云边。林下伊谁褦襶子，抱琴应访草堂仙。毫端远势莫与比，巴陵洞庭秋色里。莫是当年顾虎头，写出沧洲千万里。
玉山草堂
作者：良圭
朝代：元
体裁：七言律诗

传道昆山有草堂，风流不减百花庄。窗前绿竹飞鹦鹉，井上高梧集凤皇。每想对床延孺子，近闻筑室款支郎。乘閒亦欲携樽酒，雪里清江泛野航。
绝句
作者：良震
朝代：元

六月七月生晚凉，大树小树临幽窗。枯槎行蚁过无数，晴空好鸟飞一双。
西湖竹枝词
作者：良震
朝代：元
体裁：七言绝句

郎去东征苦未归，妾去采桑长忍饥。养蚕成丝不敢卖，留待织郎身上衣。
题定水见心和尚天香室
作者：良震
朝代：元
体裁：七言律诗

上界金银开佛宫，六时钟磬度溪风。空王晏坐寒岩下，天女散花明月中。石几炉烟秋澹澹，碧窗香雾晓濛濛。几时乘兴登鸣鹤，与子夷犹桂树丛。
答杨铁崖
作者：芙蓉妓
朝代：元
体裁：联

芙蓉掌上金盘露，杨柳头边铁笛风。
湘竹龙
作者：芝涧
朝代：元
体裁：古风

杜君得湘管，归弄湘江浔。湘君抱琼瑟，和作孤鸾吟。鱼龙起夜听，月小江深深。鲛室停秋杼，钧天协广音。行将揽芳杜，迟子苍梧岑。
题留连亭
作者：芝麻李
朝代：元

忆昔曾为海上豪，胭脂马上赤连刀。此地斩分陈总管，彼时斫断莫军曹。固知今日由天定，方信当年漫自劳。英雄每每无常在，战袍著尽又方袍。
踏莎行·题巫峡云涛图用王国器韵
作者：苏大年
朝代：元

烟外斜阳，云中远岫。翠眉轻补胭脂漏。回波都是断肠声，断肠更听哀猿吼。暮雨凝愁，朝云殢酒。余怀远寄湓江口。世间木石本无情，如何也似离人瘦。
踏莎行·题巫峡云涛图用王国器韵
作者：苏大年
朝代：元
体裁：词

烟外斜阳，云中远岫。翠眉轻补胭脂漏。回波都是断肠声，断肠更听哀猿吼。暮雨凝愁，朝云殢酒。馀怀远寄湓江口。世间木石本无情，如何也似离人瘦。
寄见心上人·其一
作者：苏天民
朝代：元
体裁：五言律诗

见说双溪寺，缘溪一径微。泉香供客饮，山翠湿人衣。老鹤依松立，轻云著树飞。高僧清坐久，都与世相随。
寄见心上人·其三
作者：苏天民
朝代：元
体裁：五言律诗

与世相违久，深居近翠微。道流参问广，俗客往来稀。龙入袈裟隐，鹤随金锡飞。禅龛如许借，吾欲远相依。
寄见心上人·其二
作者：苏天民
朝代：元
体裁：五言律诗

路入双峰境，逍遥杖屦随。定钟鸣曙早，梵呗出林迟。代步篮舆稳，攀跻石磴危。陶潜虽殢酒，敢负远公期。
寄见心上人·其四
作者：苏天民
朝代：元
体裁：五言律诗

蒲庵龙象士，避世爱山居。静刻莲花漏，閒看贝叶书。园葵和露摘，畦药引泉锄。放旷云霞外，心清乐有馀。
千夫长梁侯寿诗
作者：苏天爵
朝代：元

皇有中夏，戡定南土。猛将如云，奋厥才武。于时梁侯，旅力方刚。被甲执殳，从征遐荒。岭峤海壖，蝮虺瘴雾。出入廿年，王事劳苦。嗟尔师旅，以杀为嬉。梁侯姁姁，抚宁遗黎。天相其德，受福不那。黄发归休，子孙孔多。伯也总戎，于江于汉。仲也在廷，执法侃侃。皇锡封命，宠予褒嘉。酒醴维醹，往告于家。周有方叔，汉有充国。征罔不服，谋罔不克。维今南疆，猺人猖狂。思得虎臣，往斧其肮。盍即老成，爰咨爰度。我武惟皇，九宇式廓。
奉酬见寄清制元韵敬贺致政荣归惟面同一捧腹
作者：苏天爵
朝代：元

三入词林官太史，年年载笔立宫门。欲明得失裨时政，独历清华荷国恩。天上玉堂劳梦想，禁中金匮有书存。乡闾故老风流在，为教衣冠后世孙。
奉题杂兴
作者：苏天爵
朝代：元

有客江南来，赋诗长安陌。长安城百里，半是公侯宅。飞甍高切云，轩户耀金碧。富贵世莫俦，日日承恩泽。明星朝未稀，车马轰霹雳。九衢多行人，见者尽辟易。欢娱极一时，岁月鸟飞翩。缅思建国初，作邑龙沙碛。狐裘皆大人，至今声烜赫。洋洋雅颂音，孰知慕俦昔。
春露亭词
作者：苏天爵
朝代：元

镇阳东郭，滹沱北浒。有亭翼然，密迩先墓。草木蓊兮菲菲，雨露降兮朝晞。云冥冥兮不返，鸟鵙鵙兮增悲。岁时兮来享，陟彼高兮骋望。感吾念兮思亲，怅音容兮惚恍。览日月兮交驰，寒与暑兮相依。尚永延兮孙子，勿俾汝亲兮鬼饥。
澧州通济桥词
作者：苏天爵
朝代：元

望涔阳兮嵯峨，涉江浦兮横波。当周行兮揭厉，嗟征人兮柰何。南荆兮溽暑，云冥冥兮多雨。招舟子兮未来，路曼曼兮修阻。羌申伯兮遗绪，积财富兮能予。断木兮林中，斲石兮山下。造飞梁兮穹窿，播惠利兮焉穷。帝褒嘉兮厥美，锡天书兮九重。源涸兮石腐，名延兮终古。爰抽思兮咏歌，蹇将遗兮行者。
甄处士访山亭词
作者：苏天爵
朝代：元

猗高人兮遁肥，羌欲淡兮心夷。卜居兮何许，山隐隐兮旁围。朝抚兮孤松，夕采兮秋菊。招白云兮为宾，抱明月兮同宿。展吾乐兮徜徉，又何必兮空谷。余亦慕兮由、巢，家滋水兮滔滔。岁晏兮来归，愿与子兮同逍遥。
送南宫舍人赵子期出使安南
作者：苏天爵
朝代：元

圣德隆千古，皇威奠九廛。金门颁凤诏，玉节使龙编。博雅资专对，才华属妙年。郎中初遴选，省府昔周旋。文治中华盛，仁恩漠国宣。清风消瘴雨，丽月净蛮烟。跋涉思铜柱，委蛇跨锦鞯。尧天新正朔，禹贡旧山川。声语时难解，雕题倍可怜。明年春色早，归拜御阶前。
送同知任君玉西归
作者：苏天爵
朝代：元

薇花曾见照青春，今日都门又送君。入蜀使迎新太守，渡泸人识旧将军。琴声弹落巴山月，马首披开剑阁云。见说西州民事简，客来多诵长卿文。
送都元帅述律杰云南开阃
作者：苏天爵
朝代：元

世祖神武真天纵，万里中华归一统。当时六诏亦亲征，大丑小夷咸入贡。圣泽涵濡垂百年，昆虫草树犹生全。岂意狂童耸边鄙，戈鋋一埽成萧然。君侯累世称将种，落落奇才奋忠勇。往岁乘轺谕蜀归，威名烜赫传秦陇。迩来天子褒前功，玺书进拜明光宫。腰间金符射白日，胯下宝马鸣春风。金碧山高天拱北，瘴雨蛮烟今已息。元戎为国保遗民，日读丰碑歌圣德。
鹤寿堂诗
作者：苏天爵
朝代：元

奕奕新堂，滹水之阳。于以奉母，允寿且康。惟此滹阳，风物淳美。旨甘膳羞，亦孔之备。母氏寿康，由克致养。子职慎修，晨夕弗爽。九皋之禽，其色尚玄。爰祝慈母，惟以永年。瞻彼冀方，俗俭而啬。我固不忘，昊天罔极。生也属属，肄业诗书。堂构益崇，其永勿堕。
题金山寺
作者：苏小卿
朝代：元
体裁：七言律诗

忆自当年拆凤皇，至今消息两茫茫。盖棺不作横金妇，入地当寻折桂郎。彭泽晓烟迷宿梦，潇湘夜雨断愁肠。新诗写记金山寺，高挂云帆上豫章。
圣药王·脚又滑，手又麻，乱纷纷瑞雪舞梨花。情绪杂，囊箧乏。若老天
作者：苏彦文
朝代：元

全不可怜咱，冻钦钦怎行踏？。
尾声·最怕的是檐前头倒把冰锥挂，喜端午愁逢腊八。巧手匠雪狮儿一千
作者：苏彦文
朝代：元

般成，我盼的是泥牛儿四九里打。
秃厮儿·这天晴不得一时半霎，寒凛冽走石飞沙。阴云黯淡闭日华，布四
作者：苏彦文
朝代：元

野，满长空，天涯。
紫花儿序·这雪袁安难卧，蒙正回窑，买臣还家，退之不爱，浩然休夸。
作者：苏彦文
朝代：元

真佳，江上渔翁罢了钓槎。
便休题晚来堪画，休强呵映雪读书，且免了这扫雪烹茶。
越调·冬景
作者：苏彦文
朝代：元
体裁：曲

【斗鹌鹑】地冷天寒，阴风乱刮。岁久冬深，严霜遍撒。夜永更长，寒浸卧榻。梦不成，愁转加。杳杳冥冥，潇潇洒洒。
【紫花儿序】早是我衣服破碎，铺盖单薄，冻的我手脚酸麻，冷弯做一块，听鼓打三挝。天那，几时捱的鸡儿叫更儿尽点儿煞。晓钟打罢，巴到天明，刬地波查。
【秃厮儿】这天晴不得一时半霎，寒凛冽走石飞沙，阴云黯淡闭日华。布四野，满长空、天涯。
【圣药王】脚又滑，手又麻，乱纷纷瑞雪舞梨花。情绪杂，囊箧乏。若老天全不可怜吧，冻钦钦怎行踏！
【紫花儿序】这雪袁安难卧，蒙正回窑，买臣还家。退之不爱，浩然休夸。真佳，江上渔翁罢了钓槎，便休题晚来堪画。休强呵映雪读书，且免了这扫雪烹茶。
【尾声】最怕的是檐前头倒把冰锥挂，喜端午愁逢腊八。巧手匠雪狮儿一千般成，我盼的是泥牛儿四九里打。
越调·斗鹌鹑冬景
作者：苏彦文
朝代：元

地冷天寒，阴风乱刮；岁久冬深，严霜遍撒；夜永更长，寒浸卧榻。
梦不成，愁转加。
杳杳冥冥，潇潇洒洒。
忆江南
作者：苗善时
朝代：元

清高士，志道体真仙。养浩虚中吹玉笛，凝神真乐吸琼笙。清净莹心天。离欲海，放倒我人山。玄素采阴魔畜道，娄公邪术执为玄。休效损丹田。
步蟾宫
作者：苗善时
朝代：元

阳复乾纯阳姤午。象帝先、是吾玄祖。一气氤氲降甘雨。始恍然、火浮黎土。无极极中诚密锢。玉龙蟠、幽囚金虎。主人轻鼓没弦琴，全不属、宫商律吕。
步蟾宫·阳复乾纯阳＊午
作者：苗善时
朝代：元

阳复乾纯阳＊午。象帝先、是吾玄祖。一气氤氲降甘雨。始恍然、火浮黎土。无极极中诚密锢。玉龙蟠、幽囚金虎。主人轻鼓没弦琴，全不属
题申伯福游山图
作者：苟宗道
朝代：元
体裁：古风

圣贤初用心，出处固不苟。胡为慕万钟，胡为弃升斗。鹏鴳两逍遥，夷惠各有取。丈夫遇明时，立志期不朽。中有幸不幸，窃位徒可丑。申君阀阅子，绘作山林叟。推却簿书丛，便与麋鹿友。不醉河阳花，拟种彭泽柳。堂堂胡紫山，毅然为倡首。于今宰祀城，欲去尚掣肘。未得遂吾初，慎勿废官守。安知游山人，不是调元手。
题萧翼赚兰亭图
作者：若舟
朝代：元
体裁：七言绝句

笑谈相对各欢颜，那信兰亭去不还。千古昭陵遗憾在，忍将真本落人间。
题郭天锡青山白云图
作者：若舟
朝代：元
体裁：七言绝句

万叠青山万叠云，水边烟树隔孤村。依稀南岳峰头住，茅屋三间独掩门。
馆娃宫
作者：若舟
朝代：元

白昼娃宫宴未旋，东风吹下越来船。捧心方妒三千女，尝胆谁知二十年。花暗屧廊蜂蝶困，草深香径鹿麋眠。凭栏一段伤心事，都在西山夕照边。
绝句
作者：范五老
朝代：元

横槊江山恰几秋，三军貔虎气吞牛。男儿未了功名债，羞听人间说武侯。
远游篇
作者：范叔中
朝代：元

仙人手把金芙蓉，邀我上陟莲花峰。两眼注入沧溟中，浮云遮断扶桑宫。白日西飞恐成晚，驾天五色横长虹。凤凰仪羽备珍彩，欲集不集无梧桐。冥冥杳杳脱罗网，亦有数点南飞鸿。怒鲸崔嵬鼓鳞鬣，浪中琐屑多沙虫。从今唤起人中龙，披虎豹，谒九重。舞干羽，息武功。泰和世上皆春风，是时勒石留鼎钟。左招黄绮右赤松，长歌归去来山中。长歌归去来山中。
七弟兄
作者：范子安
朝代：元
体裁：曲

怎如俺这运筹。决谋。汉留侯指葛科唱：怎如俺这炼丹砂葛令辞勾漏。你则看玉溪边烟水不停流。翠岩前风月长依旧。
三煞
作者：范子安
朝代：元
体裁：曲

趁着这响咿哑数声柔橹前溪口。早看见明滴溜几点渔灯古渡头。陈季卿云：渔翁。把船摇近岸些。兀的不起了风也。正末唱：则见秋江雪浪拍天浮。更月黑云愁。疏剌剌风狂雨骤。这天气甚时候。陈季卿云：渔翁。这等风雨。波浪陡作。兀的不諕杀我也。正末唱：白茫茫银涛不断流。那�也骑鹤扬州。
上马娇
作者：范子安
朝代：元
体裁：曲

你待要名誉兴。爵位高。那些儿便是你杀人刀。几时得舒心快意宽怀抱。常则是。焦蹙损两眉梢。
乌夜啼
作者：范子安
朝代：元
体裁：曲

你从今紧闭谈天口。休想我信风波东涧东流。陈季卿云：诗写就了也。待我表白一遍。与你听咱。做念科：诗云：月斜寒露白。此夕最难禁。离歌嘶象管。别思断瑶琴。酒至连愁饮。诗成和泪吟。明夜怀人梦。空床閒半衾。旦儿云：季卿。此诗悽惋多情。使妾读之。潸然泪下。兀的不痛杀我也。陈季卿做拜别科云：父亲母亲。您孩儿应举去也。正末唱：随你便意徘徊诗吟就。怎写的出一段离愁。两处凝眸。这一个袅金鞭遥拂酒家楼。那一个泣阳关闇滴香罗袖。蚤去来。休生受。则我这麻绦草履。不傲杀你肥马轻裘。
二煞
作者：范子安
朝代：元
体裁：曲

忽听的雷盘绝壁蛟龙吼。又则见电绕空林鬼魅愁。似这等翻江搅海怒阳侯。諕的他怯怯乔乔。怎堤防倾覆。这性命有谁救。争些儿踏破渔翁一钓舟。做的个水上浮沤。
仙吕点绛唇
作者：范子安
朝代：元
体裁：曲

恰离了北海苍梧。可又蚤岁华几度。成今古。叹世事荣枯。谁识的这长生路。
仙吕赏花时
作者：范子安
朝代：元
体裁：曲

我则为十载萤窗苦学文。惭愧杀万里鹏程未致身。因此上甘流落在风尘。我可也几回家闇哂。则是个无面目见乡人下。
倘秀才
作者：范子安
朝代：元
体裁：曲

你昨日呵摆不去金枷玉锁。你今日呵蚤挣上朝元證果。知他道谁是逍遥谁轗轲。举头山色好。入耳水声和。这便俺仙家的过活。
倘秀才
作者：范子安
朝代：元
体裁：曲

则见他荆棘律忙忙走着。做摇手科唱：哎。你个痴呆汉休来赶我。陈季卿赶上扯住科云：大仙。只望你普度慈悲。指引弟子长生之路。做拜科：正末唱：则问你捣蒜似街头拜怎摸。俺是个穷贫道。住山阿。怎将你儒生度脱。
元和令
作者：范子安
朝代：元
体裁：曲

我吃的是千家饭化半瓢。我穿的是百衲衣化一套。似这等粗衣澹饭且淹消。任天公饶不饶。我则待竹篱茅舍枕着山腰。掩柴扉静悄悄。叹人生空扰扰。
十二月
作者：范子安
朝代：元
体裁：曲

这一个倒骑驴疾如下坡。陈季卿云：元来是张果大仙。做拜科：正末指徐科唱：这一个吹铁笛韵美声和。陈季卿云：是徐神翁大仙。做拜科：正末指何科唱：这一个貌娉婷笊篱手把。陈季卿云：是何仙姑大仙。做拜科：正末指李科唱：这一个。蓬松铁柺横拖。陈季卿云：是李铁柺大仙。做拜科：正末指韩科唱：这一个篮关前将文公度脱。陈季卿云：是韩湘子大仙。做拜科：正末指蓝科唱：这一个绿罗衫拍板高歌。
南吕一枝花
作者：范子安
朝代：元
体裁：曲

这矮蓬窗新织成。细网索重编就。恰才个背西风收丝钓。又蚤则对明月棹扁舟。烟水悠悠。自酿下黄花酒。亲提着这斑竹篘。�的个醉酕醄斗转参横。受用些闲快活天长也那地久。
双调新水令
作者：范子安
朝代：元
体裁：曲

五湖四海自遨游。则俺这拂天风两枚袍袖。唤灵童采瑞草。同仙子下瀛洲。似这等荡荡悠悠。叹尘世几昏昼。
叨叨令
作者：范子安
朝代：元
体裁：曲

俺那�有苍松偃蹇蛟龙卧。有青山高耸烟岚泼。香风不动松华落。洞门深闭无人锁。俺和你去来也么哥。俺和你去来也么哥。修真共上蓬莱阁。
哭皇天
作者：范子安
朝代：元
体裁：曲

则管�絮叨叨将他斗。泪潸潸不住流。快随他齐臻臻鹓鹭侣。权撇下娇滴滴凤鸾俦。则不如准备着纶竿纶竿钓舟。向富春渚侧。渭水河边。伴烟波渔父。风月闲人。倒落得个散诞逍遥逍遥百不忧。遮莫的山崩海漏。乌飞也那兔走。
天下乐
作者：范子安
朝代：元
体裁：曲

早经了一将功成万骨枯。哎。你区区。文共武。说甚么荣耀人也紫罗襕乌纱帽白象笏。争如我诵黄庭道德经。讽金精太素书。倒落的播清风一万古。
太平令
作者：范子安
朝代：元
体裁：曲

你则说做官的金章紫绶。我则说出家的三岛十洲。你则说做官的功成名就。我则说出家的延年益寿。你呵罢手。闭口。只看我这道友。呀。那一个不弃官如垢。
寄生草
作者：范子安
朝代：元
体裁：曲

枉踏破你那游仙履。怎寻的着我这鍊药垆。我则是任来任去随缘住。无风无雨难倾覆。不脩不垒常坚固。那�有洞门深锁远山中。端的个白云满地无寻处。
尧民歌
作者：范子安
朝代：元
体裁：曲

这一个是双丫髻常吃的醉颜酡。陈季卿云：是汉钟离大仙。做拜科云：敢问师父姓甚名谁。正末云：呆汉。俺不说来。唱：则俺曾梦黄粱一晌滚汤锅。觉来时蚤五十载闇消磨。陈季卿云：师父已曾说过。弟子真个忒愚迷。做拜科云：今日可也拜的着哩。正末唱：才知道吕纯阳是俺正非他。云：呆汉。只怕你也做梦哩。陈季卿云：弟子如今委实省悟。不是做梦了也。正末哩：你自去评跋评也波跋。休教咱冷笑呵。只要你觑的那名利场做些娘大。
川拨棹
作者：范子安
朝代：元
体裁：曲

我笑你这呆头。便夺得个状元来应了口。受用着后拥前驺。画阁朱楼。舞袖歌喉。也做不得功施宇宙。做指列科唱：怎如俺这驭清风列御寇。
得胜令
作者：范子安
朝代：元
体裁：曲

呀。你不道经史习如流。青紫不须忧。怎不将连城璧丹墀奏。博一个取凌阳万户侯。今日个啾啾。这是你为官的偏生受。倒不如休也波休。蚤随我出家儿得自由。
感皇恩
作者：范子安
朝代：元
体裁：曲

云影油油。风力飕飕。转出这绿杨堤。芳草岸。蓼花洲。陈季卿云：渔翁。这是那�。正末唱：行尽了秦淮界首。不觉的吴越分流。可早则近乡闾。临故里。莫停留。
折桂令
作者：范子安
朝代：元
体裁：曲

早则不颓气了你这独占鳌头。陈季卿云：道者。你不做官。怎知那做官的快乐。正末云：呆汉。你的官在那�。唱：早则不羞还故里。懒住皇州。陈季卿云：我如今正要归家哩。正末唱：早则不阮籍回车。刘蕡下第。王粲登楼。终南山故人聚首。青龙寺暇日舒眸。棹一叶扁舟。泛几曲江流。分明是一枕槐安。怎么的倒做了两下离愁。
挂玉钩
作者：范子安
朝代：元
体裁：曲

你道我不是知音话不投。只去把九域志闲穷究。翻惹动你一点乡心泪闇流。滴满了征衫袖。现如今路又迷。途难叩。你则认那画�家山。怎知是梦�神游。
收江南
作者：范子安
朝代：元
体裁：曲

呀。则俺呵曾经三醉岳阳楼。踏罡风吹上碧云游。枉了俺这大罗仙来度脱你个报官囚。空笑杀城南老柳。则教你做一场蝴蝶梦庄周。
村�迓鼓
作者：范子安
朝代：元
体裁：曲

我这�洞天深处。端的是世人不到。我则待埋名隐姓。无荣无辱无烦无恼。你看那蜗角名。蝇头利。多多少少。我则待夜睡到明。明睡到夜。睡直到觉。呀。蚤则似刮马儿光阴过了。
梁州第七
作者：范子安
朝代：元
体裁：曲

管甚么有程期夕阳西下。一任他没心情江水东流。常则是淡烟疏雨迷前后。经了些村桥野店。沙渚汀洲。俺自有蓑衣斜挂。箬笠轻兜。后来这打渔人少闷无愁。相伴着浴鹭眠鸥。恰离了陶朱公一派平湖。抹过了蜀诸葛三江渡口。蚤来到汉严陵七里滩头。你道那几个是咱故友。无过是沧波老树知心旧。楚江萍胜肥肉。还有那缩项的鳊鱼新上钩。吃的不醉无休。
梅花酒
作者：范子安
朝代：元
体裁：曲

休待两鬓秋。与天子分忧。叹岁月如流。早白了人头。待献赋长杨临帝阙，我乘彩凤上瀛洲。俺三人是故友。一个吹玉笛对岩幽。一个倚银筝步沧洲。一个弹锦瑟上扁舟。
梅花酒
作者：范子安
朝代：元
体裁：曲

你可也休待两鬓秋。与天子分忧。叹岁月难留。蚤白了人头。你献长杨临紫陌。我寻大药返丹丘。共三人归去休。这一个倚银筝步瀛洲。这一个吹铁笛卧岩幽。这一个弹锦瑟上孤舟。
正宫端正好
作者：范子安
朝代：元
体裁：曲

俺不去北溟游。俺不去东山卧。得磨跎且自磨跎。打数声愚鼓向尘寰中坐。这便是俺闲功课。
油葫芦
作者：范子安
朝代：元
体裁：曲

叹你这千丈风波名利途。端的个枉受苦。便做道佩苏秦相印待何如。你则看凌烟阁那个是真英武。你则看金谷乡都是些乔男女。陈季卿云：这也要辨个贤愚。怎么一概都说是假的。正末唱：你可也辨甚么贤。辨甚么愚。折莫将陶朱公贵像把黄金铸。倒底也载不的西子泛江湖。
沽美酒
作者：范子安
朝代：元
体裁：曲

你道是困萤窗年岁久。只待要题雁塔姓名留。壮志腾腾贯斗牛。巴的个风云会偶。肯落在他人后。
混江龙
作者：范子安
朝代：元
体裁：曲

量那些一陀儿寰土。经了些前朝后代战争馀。俺从这劈开混沌。踏破空虚。俺不用九转丹成千岁寿。俺不用一斤铅结万年珠。也不采甚么奇苗异草。也不佩甚么宝篆灵符。只要养的这精神似水。炼的这骨髓如酥。常日把那心猿意马牢拴拄。一任教陵移谷变。石烂的这松枯。
滚绣毬
作者：范子安
朝代：元
体裁：曲

你一心待遇君王登甲科。怎倒来叩神仙求定夺。陈季卿云：师父。弟子看了这诗。如今不愿做官了也。正末唱：你道是看诗句把玄机参破。俺则怕紫霜毫错判断山河。云：呆汉。你如今真悟了么。陈季卿云：弟子省悟了也。正末唱：你既知这荣华似水上沫。这功名似石内火。可怎生讲堂中把面皮抢攞。陈季卿做拜科云：弟子愚眉肉眼。怎知道真仙下降。只望高抬贵手。与我拂除尘俗者。正末唱：我如今与你拂尘俗将圣手搓挲。便说杀九重天子明光殿。怎如俺三岛仙家安乐窝。再不要碌碌波波。
滚绣毬
作者：范子安
朝代：元
体裁：曲

你道俺驾扁舟泛碧波。执渔竿披绿蓑。这就是仙家使作。你可也争些儿暴虎凭河。陈季卿云：师父。你既肯度脱弟子成仙了道。怎生又要把我掉在大江之中。险丧性命。你好促搯也。正末做指列御寇科唱：俺若不是打这讹。怎生着众仙真收这科。俺旧交游还有弟兄七个。陈季卿云：师父。你这上八界洞府。却在那�。正末做手指科唱：问洞府还隔的蓬岭嵯峨。带云：要舞呵。唱：自有霓裳羽袖纤腰舞。带云：要歌呵。唱：自有绛树青琴皓齿歌。莫更蹉跎。
滚绣毬
作者：范子安
朝代：元
体裁：曲

叹光阴似掷梭。想人生能几何。急回首百年已过。对青铜两鬓皤皤。见王留撇会科。听沙三嘲会歌。送了些乾峥嵘贪图呆货。到头来得了个甚么。你不见窗前故友年年少。郊外新坟岁岁多。这都是一枕南柯。
煞
作者：范子安
朝代：元
体裁：曲

趁著咿哑数声橹响离了洞口。见明滴溜一点渔镫古渡头。春天雪浪拍天流。更月黑云愁。疏剌剌风狂雨骤。甚时候。白漭漭银涛不断流。那里也楚尾吴头。
煞尾
作者：范子安
朝代：元
体裁：曲

会瑶池庆赏蟠桃果。满捧在金盘献大罗。增俺仙家福寿多。保俺仙家永快活。你将这鹤氅乌巾手自摩。葛履环绦整顿过。青色骡儿便撒和。驾一片祥云俺同坐。便有那十万里鹏程。怕甚么海天阔。
牧羊关
作者：范子安
朝代：元
体裁：曲

你刬的席上歌金缕。樽前捧玉瓯。这其间可不是炊黄粱锅内才熟。你则含早辞了白头爷娘。割舍了青春配偶。带云：陈季卿。你此时不去。还待怎的。唱：则你个不聪明愚浊汉。枉教做疾省悟俊儒流。不争你恋斑衣学老莱舞。怎发付这舣乌江亭长舟。
甜水令
作者：范子安
朝代：元
体裁：曲

俺也曾凤阙跻攀。龙门踊跃。马蹄驰骤。高折桂枝秋。偶然间经过邯郸。逢师点化。黄粱醒后。因此上把尘心一笔都勾。
胜葫芦
作者：范子安
朝代：元
体裁：曲

你则待日夜思量计万条。怎如我无事乐陶陶。我这�春夏秋冬草不凋。倚晴窗寄傲。杖短筇凝眺。看海上熟蟠桃。
贺新郎
作者：范子安
朝代：元
体裁：曲

你道俺打渔人不索问根由。俺则问你是做买卖经商。陈季卿云：不是。正末唱：是探故乡亲旧。陈季卿云：不是。正末唱：既不唦你怎生在长江侧畔将咱候。陈季卿云：我是要过江去的。正末唱：你莫不是楚三闾怀沙自投。你莫不是伍子胥雪父冤雠。你莫不是李谪仙扪月去。你莫不是郑交甫弄珠游。陈季卿云：我要去的急。怎当这渔翁攀今揽古。只管�盘问我这许多。好生聒絮。渔翁。你猜的可也都不是。你只渡我过江去罢。正末云：这等。你是什么样人。要我渡你。若不说呵。我也不渡。陈季卿云：我是个应举落第的秀才。如今要回家去哩。正末唱：原来是赶科场应举的村学究。若及第呵骤春风五花骢马辔。不及第则待泛沧浪一叶小渔舟。
赚煞
作者：范子安
朝代：元
体裁：曲

我与你踢倒鬼门关。打开这槐安路。把一枕南柯省悟。再休被利锁名缰相缠住。急回头又蚤则暮景桑榆。你若是做吾徒。我与你割断凡俗。怕甚么苦海茫茫难跳出。趁烟霞伴侣。乘着这浮槎而去。兀的不朗吟飞过洞庭湖留荆篮下。
那吒令
作者：范子安
朝代：元
体裁：曲

岂不闻有一个列御寇。驾泠风遍八区。陈季卿云：是一个了。再有谁呢。正末唱：有一个张子房。追赤松别帝都。陈季卿云：再呢。正末唱：有一个葛仙翁。采丹砂入洞府。他虽则土木骸。这都是神仙骨。不似你肉眼凡夫。
醉中天
作者：范子安
朝代：元
体裁：曲

这词呵胜王粲登楼赋。似宗炳卧游图。做取竹叶黏壁上科：唱：你觑这渺渺沧波一叶芦。云：疾。秀才。兀的不是一只船了也。陈季卿云：恰才是一片竹叶儿。黏在壁上。怎么就变成了一只船。可也奇怪。惠安云：道兄。这船也小。只怕借不得我故人回去。正末云：呆汉。正好借去。唱：休猜做野水无人渡。你本待挟三策做公孙应举。眼见的不及第学渊明归去。怎知道这两桩儿都则是一梦华胥。
采茶歌
作者：范子安
朝代：元
体裁：曲

你不索问更筹。则看这水云收。半轮明月在柳梢头。做住船科云：秀才。我这船只在此。等你见了你父母妻子。你可便来。唱：我这�将半橛孤桩船缆住。则听得汪汪犬吠竹林幽同陈季卿暂下。
金盏儿
作者：范子安
朝代：元
体裁：曲

你不见远树蔽荆吴。闇水泛归舻。从教他风涛汹涌蛟龙怒。你则是紧闭着双目。稳跕着身躯。一任的棹穿江月泠。帆挂海云孤。寒烟生古渡。兀良便是你茅舍旧乡闾。
隔尾
作者：范子安
朝代：元
体裁：曲

你莫不是燃犀温峤江心�走。你莫不是鼓瑟湘灵水面上游。却教我呆邓邓葭蒲边耐心守。这�又不是关津隘口。又不是你家前院后。怎么的唤渡行人在那搭儿有。
雁儿落
作者：范子安
朝代：元
体裁：曲

你急煎煎误吞他名利钩。虚飘飘竟忘了我这烟霞叟。白茫茫穷途何处归。眼睁睁苦海无人救。
驻马听
作者：范子安
朝代：元
体裁：曲

仙苑优游。物换星移几度秋。将玄关参透。经了些夕阳西下水东流。一生空抱一生愁。千年可有千年寿。则合的蚤回头。和着那闲云野鹤常相守。
骂玉郎
作者：范子安
朝代：元
体裁：曲

则被一天露湿渔蓑透。摇短棹下中流。过得这横桥独木龙腰瘦。见轻鸥。厮趁逐。妆点秋江秀。
鸳鸯煞尾
作者：范子安
朝代：元
体裁：曲

你则为功名两字相迤逗。生熬得风波千里亲担受。凭着短剑长琴。游遍赤县神州。唱道几处笙歌。几家僝僽。不勾多时蚤饿的你似夷齐瘦。争如我与世无求。再不向红尘道儿上走四下同下。
鹊踏枝
作者：范子安
朝代：元
体裁：曲

我那�号蓬壶。近天都。一刬是贝阙珠宫。霞径云衢。则除是大罗仙没揣的过去。陈季卿云：这等。你到我这下界来怎么。正末唱：我今日下尘寰也则为点化你这顽愚。
黄钟尾
作者：范子安
朝代：元
体裁：曲

你枉了告玄冥礼河伯频叉手。只要你安魂魄定精神紧闭眸。风陡作。水倒流。排三山。荡九州。撼天关。动地轴。諕的你战兢兢。似楚囚。死临侵。一命休。不能彀。葬故丘。从今后万古千秋。谁与你奠一盏儿北邙坟上酒。
【正宫】金殿喜重重南
作者：范居中
朝代：元

秋思
风雨秋堂，孤枕无眠，愁听雁南翔。风也凄凉，雨也凄凉，节序已过重阳。盼归期何期何事归未得，料天教暂尔参商。昼思乡，夜思乡，此情常是悒怏。
【赛鸿秋北】想那人妒青山愁蹙在眉峰上，泣丹枫泪滴在香腮上，拔金钗划损在雕阑上，托瑶琴哀诉在冰弦上。无事不思量，总为咱身上。争知我懒贪书，羞对酒，也只为他身上。【金殿喜重重南】凄怆。望美人兮天一方，谩想像赋高唐。梦到他行，身到他行，甫能得一霎成双。是谁将好梦都惊破？被西风吹起啼螀。恼刘郎害潘郎，折倒尽旧日豪放。
【货郎儿北】想着和他相偎厮傍，知他是千场万场？我怎比司空见惯当寻常。才离了一时半刻，恰便是三暑十霜。
【醉太平北】恨程途渺茫，更风波零瀼。我这里千回百转自彷徨，撇不下多情数桩。半真半假乔模样，宜嗔宜喜娇情况，知疼知热俏心肠。
【尾声】往事后期空记省，我正是桃叶桃根各尽伤。
【赚南】终日悬望，恰原来捣虚撇抗。误我一向，到此才知言是谎。把当初花前宴乐，星前誓约，真个崔张不让。命该周彡丧，险些病染膏盲，此言非妄。
【怕春归北】白发陡然千丈，非关明镜无情，缘愁似个长。相别时多，相见时难，天公自主张。若能够相见，我和他对着灯儿深讲。
【春归犯北】自想，但只愁年华老，容颜改，添惆怅。蓦然平地，反生波浪。最莫把青春弃掷，他时难算风流帐，怎辜负银屏绣褥朱幌。才色相当，两情契合非强，怎割舍眉南面北成撇漾。
【尾声北】动止幸然俱无恙，画堂内别是风光，散却离忧重欢畅。
尾声
作者：范居中
朝代：元

往事后期空记省，我正是桃叶桃根各尽伤。
尾声北
作者：范居中
朝代：元

动止幸然俱无恙，画堂内别是风光，散却离忧重欢畅。
怕春归北·白发陡然千丈，非关明镜无情，缘愁似个长。相别时多，相见
作者：范居中
朝代：元

时难，天公自主张。
若能够相见，我和他对着灯儿深讲。
春归犯北·自想，但只愁年华老，容颜改，添惆怅。蓦然平地，反生波浪。
作者：范居中
朝代：元

最莫把青春弃掷，他时难算风流帐，怎辜负银屏绣褥朱幌。
才色相当，两情契合非强，怎割舍眉南面北成撇漾。
正官·金殿喜重重南秋思
作者：范居中
朝代：元

风雨秋堂，孤枕无眠，愁听雁南翔。
风也凄凉，雨也凄凉，节序已过重阳。
盼归期何期何事归未得，料天教暂尔参商。
昼思乡，夜思乡，此情常是悒怏。
正宫·金殿喜重重·秋思（南北合套）
作者：范居中
朝代：元
体裁：曲

【金殿喜重重（南）】风雨秋堂，孤枕无眠，愁听雁南翔，风也凄凉，雨也凄凉，节序已过重阳。盼归期、何事归未得？料天教暂尔参商。昼思乡，夜思乡，此情常独悒怏。
【赛鸿秋（北）】想那人妒青山、愁蹙在眉峰上，泣丹枫、泪滴在香腮上，拔金钗、划损在雕阑上，托瑶琴、哀诉在冰弦上。无事不思量，总为咱身上。争知我懒看书，羞金酒，也只为他身上。
【金殿喜重重（南）】凄怆，望美人兮天一方。谩想象赋高唐。梦到他行，身到他行，甫能得一霎成双，是谁将好梦都惊破，被西风吹起啼螿。恼刘郎，害潘郎，折倒尽旧日豪放。
【货郎儿（北）】想着和他相偎厮俯视，知他是千场万场。我怎比司空见惯当寻常？才离了一时半刻，恰便似三暑十霜。
【醉太平（北）】恨程途渺茫，更风波零瀼。我这里千回百转自彷徨。撇不下多情数桩。半真半假乔模样，宜嗔宜喜娇情况，知疼知热俏心肠。但提来暗伤。
【尾声】往事后期空记省，我正是桃叶桃根各尽伤。
货郎儿北·想着和他相偎厮傍，知他是千场万场？我怎比司空见惯当寻常。
作者：范居中
朝代：元

才离了一时半刻，恰便是三暑十霜。
赚南·终日悬望，恰原来捣虚撇抗。误我一向，到此才知言是谎。把当初
作者：范居中
朝代：元

花前宴乐，星前誓约，真个崔张不让。
命该凋丧，险些病染膏肓，此言非妄。
赛鸿秋北·想那人妒青山愁蹙在眉峰上，泣丹枫泪滴在香腮上，拔金钗划
作者：范居中
朝代：元

损在雕阑上，托瑶琴哀诉在冰弦上。
无事不思量，总为咱身上。
争知我懒贪书，羞对酒，也只为他身上。
金殿喜重重南·凄怆。望美人兮天一方，谩想像赋高唐。梦到他行，身到
作者：范居中
朝代：元

他行，甫能得一霎成双。
是谁将好梦都惊破？被西风吹起啼づ。
恼刘郎害潘郎，折倒尽旧日豪放。
仙吕·寄生草酒色财气
作者：范康
朝代：元

常醉后方何碍，不醉时有甚思。
糟腌两个功名字，醅淹千古兴亡事，曲埋万丈虹霓志。
不达时皆笑屈原非，但知音尽说陶潜是。
花尚有重开日，人决无再少年。
恰情欢春昼红妆面，正情浓夏日双飞燕，早情疏秋暮合欢扇。
武陵溪引入鬼门关，楚阳台驾到森罗殿。
绿珠娇人无比，石崇富祸有余。
全家儿老幼遭诛戮，半合儿帑藏无金玉，两般儿景物伤情绪。
暗尘埋锦步障花边，乱蝉鸣金谷园中树。
形骸随红尘化，功名向青史标。
七英雄事业真堪笑，六豪王踪迹平如扫，两下里争战图前闹。
一壁厢淡烟衰草霸王城，一壁厢西风落日高皇庙。
套数。
双调·新水令乐道
作者：范康
朝代：元

老来方知幼时非，急省悟半途之际。
明明的添寿算，暗暗的减容仪。
白发相催，全不似少年日。
喬牌兒·嘆光陰如過隙，百年人旅中寄。被宿生冤債將身累。今日還了他
作者：范康
朝代：元

方利己。
得胜令·呀！我如今参透静中奇，识破动中机。人我山为平地，是非海波
作者：范康
朝代：元

浪息。
莫待要呆痴，将意马心猿系。
休纵放奔驰，现一轮皓月辉。
折桂令·现一轮皓月光辉，朗朗圆明，无缺无亏，恰一气才分，二仪初判，
作者：范康
朝代：元

早三姓支离。
生共死有几人悟得，死与生何处归依。
奥妙玄微，不索猜疑。
若吞却一粒金丹，怕甚么六道轮回。
沉醉东风·从教师诗书颇习，参释道性命根基。杏林中作生涯，橘井内为
作者：范康
朝代：元

活计。
炼玄元象帝幽微。
有一日三岛十洲将名姓题，抵多少一官半职。
离亭宴煞·诵《南华》讲《道德》，谈《周易》见天心，察地利明人事，
作者：范康
朝代：元

须持心炼已。
分宾主，定浮沉；辨疏亲，识老嫩；通造化，别真伪。
晓屯蒙否泰交，知消长盈虚意。
甚的是先天至极？打破了太虚空，便是那出世超凡大道理。
雁兒落·一心待悟真常修物理，縈方寸絕名利，離塵寰遠世交，遊閬苑達
作者：范康
朝代：元

仙契。
驻马听·日月如飞，急急光阴如逝水；去年今日，看看故友眼前稀。想藏
作者：范康
朝代：元

阄打马都成非，思包商吟咏成何济，何所宜，都不如保全一点元阳气。
过廪丘
作者：范栝
朝代：元
体裁：五言律诗

一叶轻舟稳，飘飘过廪丘。橹声摇夜月，渔水对残秋。古迹中都近，风波别路忧。芦花深处听，款乃几曾休。
七夕词
作者：范梈
朝代：元

天上新秋节，人间巧夕祠。不成儿女笑，空负岁时悲。璧月当轩堕，银河带阙垂。低头愧乌鹊，宁为绕南枝？
七月一日，度毛竹山
作者：范梈
朝代：元

毛竹山高风物幽，夜宿白云新雨收。沿溪而上钟鼓导，自昔以来仙圣游。久知地迥飞猿黠，新喜天空鸣鸟稠。折险萦危尽吾力，此行聊不负司秋。
七月一日，飓风后，奉和廉访使
作者：范梈
朝代：元

海上飓风久不来，一日示我破柱雷。乘此便欲归蓬莱，炎州四时无落叶。大木不效躯干折，怪事何止犬吠雪？蓬门土锉虽足怜，日月昼夜行青天，借尔楚竹洗蛮烟。
七月初二夜，洪州对月，怀伯丈亲舍
作者：范梈
朝代：元

初秋公府肃，明月到南轩。开怀纳清辉，林影类溪园。偶得尘气静，万籁此中存。物生感气机，候虫噪四垣。心虚无所入，起坐复何言？犹云不如雁，飞逝抵高原。和廉将军村居二章，
七月初二夜，洪州对月，怀伯丈亲舍
作者：范梈
朝代：元

居止简物竞，颇受岁月侵。诚愿输昆仑，遐举遗浮沉。时冬万物敛，野迥景载阴。雉鸣穑在场，烟火村巷深。儿女戏我前，有酒聊自斟。自斟何足贵？得饮胜千金。圣哲去已远，六籍传其心。受生敢不爱？发愤摅长吟。念世居难终，忘世亦易度。今旦庭树落，空明见飞雨。沉痾从谁解？采草时自炷。万里无一归，愿得妙者悟。寥寥宇宙间，舍此复奚慕？
七月初二夜，洪州对月，怀伯丈亲舍·其一
作者：范梈
朝代：元
体裁：古风

居止简物竞，颇受岁月侵。诚愿输昆仑，遐举遗浮沉。时冬万物敛，野迥景载阴。雉鸣穑在场，烟火村巷深。儿女戏我前，有酒聊自斟。自斟何足贵，得饮胜千金。圣哲去已远，六籍传其心。受生敢不爱，发愤摅长吟。
七月初二夜，洪州对月，怀伯丈亲舍·其一
作者：范梈
朝代：元

居止简物竞，颇受岁月侵。诚愿输昆仑，遐举遗浮沉。时冬万物敛，野迥景载阴。雉鸣穑在场，烟火村巷深。儿女戏我前，有酒聊自斟。自斟何足贵？得饮胜千金。圣哲去已远，六籍传其心。受生敢不爱？发愤摅长吟。
七月初二夜，洪州对月，怀伯丈亲舍·其二
作者：范梈
朝代：元
体裁：古风

念世居难终，忘世亦易度。今旦庭树落，空明见飞雨。沉痾从谁解，采草时自炷。万里无一归，愿得妙者悟。寥寥宇宙间，舍此复奚慕？
七月初二夜，洪州对月，怀伯丈亲舍·其二
作者：范梈
朝代：元

念世居难终，忘世亦易度。今旦庭树落，空明见飞雨。沉痾从谁解？采草时自炷。万里无一归，愿得妙者悟。寥寥宇宙间，舍此复奚慕？